title: Työn imu

text: Tähänastisen suomalaisen ja kansainvälisen tutkimusnäytön perusteella työn imulla on useita myönteisiä seurauksia yksilöille, työyhteisöille ja organisaatioille. Työn imu tukee sitoutumista työpaikkaan ; halua pysytellä senhetkisessä työpaikassa. ; halua pysyä pitkään työelämässä ; etenemistä organisaatiossa ; aloitteellisuutta ja muuta vapaaehtoista suoriutumista työssä ; työssä suoriutumista ja työn tuloksellisuutta ; oppimismotivaatiota ja jatkokouluttautumista ; tyytyväisyyttä elämään ja muun elämän hyvinvointia ; sekä terveyttä


title: Työn imu

text: Työn imu kuvaa työntekijän työhyvinvointia positiivisen psykologian lähtökohdista. Tällöin ei tarkastella ainoastaan pahoinvointioireita tai niiden puuttumista, vaan työssä nostattavia myönteisiä kokemuksia. Työn imu ja työuupumus eivät myös ole niin sanotusti saman kolikon kääntöpuolia. Ne ovat käänteisessä yhteydessä toisiinsa, mutta silti erillisiä ilmiöitä. Työntekijä, jolla ei ole lainkaan työuupumusoireita, ei välttämättä automaattisesti nauti työstään ja koe runsaasti työn imua. Vastaavasti työntekijän kokiessa vain vähäisesti työn imua ei siitä vielä välttämättä seuraa, että hänellä olisi vakava työuupumus. Kartoittamalla rinnakkain työn imua ja työuupumusta onkin mahdollista saavuttaa aiempaa kokonaisvaltaisempi ja monipuolisempi käsitys sekä työhyvinvoinnista että työpahoinvoinnista.


title: Työn imu

text: Lisäksi työn erilaiset kuormitustekijät, kuten liian suuri työn määrä tai työn laadullinen kuormitus aiheuttavat tutkimusten perusteella ennen kaikkea työuupumusta, mutteivät niinkään työn imun hiipumista . Myös työn imun seuraukset erottavat käsitteen perinteisistä työpahoinvoinnin oireista. Siinä missä työuupumuksella on vahvempia kielteisiä vaikutuksia työntekijän myöhempään terveyteen , ovat työn imun seuraukset nähtävissä työntekijän suoriutumisessa (ks. yllä).


title: Työn imu

text: Työn imu ei tarkoita työoloja, joissa työ imee työntekijältään energiaa tms. muuta pois, vaan aidosti myönteistä hyvinvoinnin tilaa sekä työntekijän aktiivista ja samastuvaa suhdetta työhönsä. Kyse ei ole siis työnarkomaniasta tai -holismista. Työn imua kokevalle työ on tärkeää, mutta ennen kaikkea siihen sisältyvän myönteisen ja sen tuottaman tyydytyksen takia. Työholistillekin työ on tärkeää, mutta työholisti ei nauti työstään ja työholismi on myös käänteisessä yhteydessä onnellisuuteen.


title: Työn imu

text: Työn imu ei myöskään ole sama asia kuin flow, vaikka uppoutuminen muistuttaakin sitä. Se ei ole ’flown’ kaltainen hetkellinen ja spesifi ’huippukokemus’, vaan pysyvämpi ja kaikkialle levittyvä tila, joka ei kohdistu mihinkään yhteen tiettyyn asiaan, tapahtumaan, yksilöön tai käyttäytymiseen.


title: Työn imu

text:
Utrechtin yliopistossa Wilmar Schaufeli ja Arnold Bakker ovat kehittäneet työn imu -kyselyn (UWES, Utrecht Work Engagement Scale), joka voidaan toteuttaa joko alkuperäisenä seitsemäntoista kysymyksen tai lyhynnettynä yhdeksän kysymyksen mittaisena.
Vaikka työn imulla tarkoitetaan lähtökohtaisesti pidempijaksoista työhyvinvoinnin tilaa, sitä on ryhdytty viime aikoina tutkimaan myös päivätasolla. Sonnentag on osoittanut päiväkirjatutkimuksessaan, että työn imun taso voi jossain määrin vaihdella työviikon aikana, vaikka se pitkällä aikavälillä onkin osoittautunut melko pysyväksi hyvinvoinnin tilaksi.


title: InoSMI.ru

text: InoSMI.ru (, lyhenne sanoista "ulkomaiset joukkotiedotusvälineet") on venäläinen Internetissä toimiva uutissivusto, joka julkaisee käännöksiä länsimaisen median artikkeleista. Sivusto on osa Venäjän kansainvälistä tietotoimistoa RIA Novostia, ja Venäjän valtio omistaa sen Yleisvenäläisen valtion televisio- ja radioyhtiön kautta. InoSMI saa tukea Venäjän lehdistö- ja viestintävirastolta.


title: InoSMI.ru

text: Vaikka palvelu työllistää ammattimaisia kääntäjiä, merkittävä osa artikkeleista on sivuston käyttäjien vapaaehtoisesti kääntämiä. Kävijät osallistuvat myös median tarkkailuun ehdottamalla käännettäväksi sopivia artikkeleita.


title: InoSMI.ru

text: InoSMI.ru on Venäjän 200. seuratuin verkkosivusto, ja enemmistö sen käyttäjistä tulee Venäjältä.


title: 1. A SKL

text: 1. A moška slovenska košarkarska liga (1. A SKL) on Slovenian korkein koripallosarja.


title: 1. A SKL

text: Sarjan ensimmäisessä vaiheessa 12 joukkuetta pelaavat kaksinkertaisen sarjan, jolloin pelejä kertyy jokaiselle joukkueelle yhteensä 22. Seitsemän parasta seuraa pääsevät jatkosarjaan ja viisi huonointa joutuvat sarjakarsintaan. Jatkosarjassa mukaan tulee Slovenian Euroliiga-joukkue, jolloin joukkueita on kaiken kaikkiaan kahdeksan. Jatkosarja on kaksinkertainen ja neljä parasta joukkuetta pääsevät pudotuspeleihin. Välierät pelataan paras kolmesta menetelmällä ja finaali paras viidestä.


title: 1. A SKL

text: Karsintasarjan viisi joukkuetta pelaavat kaksinkertaisen sarjan, jonka huonoin joukkue putoaa 1. B SKL:ään.


title: A.D.I.D.A.S.

text: A.D.I.D.A.S. on nu metal -yhtye Kornin vuonna 1997 julkaistu kuudes single albumilta "Life Is Peachy". Kappaleesta on tehty myös musiikkivideo. Idean ja nimen kappaleeseen Korn sai suositusta saksalaisesta Adidas-urheiluvaatemerkistä. Toinen merkitys kappaleen nimelle on "All Day I Dream About Sex"


title: A.D.I.D.A.S.

text: A.D.I.D.A.S. on Life is Peachyn ainoa varsinainen musiikkivideo. Videon on ohjannut kuuluisa ohjaaja Joseph Kahn. Juoni pyörii autokolarissa prostitoitujen kanssa kuolleiden Kornin jäsenten ympärillä, kun heidän ruumiinsa kuljetetaan ruumishuoneelle.


title: Cystoidea

text: Cystoidea on sukupuuttoon kuollut piikkinahkaisiin kuulunut eliöluokka, joka eli ordovikikauden ja devonikausien välisenä aikana. Ne elivät varrella merenpohjaan kiinnittyneinä, ja lienevät lähinnä merililjojen sukulaisia.


title: Symbolinen yleistys

text: Symbolinen yleistys on tapa abstraktoida käsiteltävä aihe symbolista muotoa käyttäen siten, että se on helppo ymmärtää valittujen symbolien ansiosta.


title: Symbolinen yleistys

text: Thomas Kuhn on tuonut symbolisen yleistyksen kirjansa "Tieteellisten vallankumousten rakenne" jälkipuheessa. Hänen mukaansa symboliset yleistykset ovat tietyn ryhmän jäsenten kyselemättä ja nurisematta käyttämiä ilmauksia, joille on helppo antaa looginen muoto. Esimerkiksi (x)(y)(z) Φ(x,y,z).


title: Symbolinen yleistys

text:
Symboliset yleistykset ovat formalismeja, jotka ilmaisevat minkälaisia tieteellisten lakien tulee olla.
Ne ovat usein valmiiksi symbolisessa muodossa, matriiseja tai kaavoja, jotka palvelevat aluksi tiedeyhteisön sisäistä viestintää, mutta murtautuvat aikanaan menestyessään laajaankin käyttöön.
Esimerkkejä ovat voiman (F) ja sähkövirran (I) sekä energian (E) yhtälöt:Tietojenkäsittelytieteessä ohjelman kulkua lauseiden S läpi voidaan kuvata kaavalla S = S ● S ● .. ● S, jossa yhdistetty funktio vastaa siirtymistä edellisestä lauseesta toiseen. Tässä kuvaustavassa tietojenkäsittelyn sekventiaalista periaatetta kuvataan analogisella matemaattisella operaatiolla.


title: Symbolinen yleistys

text: Paitsi, että symbolinen yleistys saattaa muodostaa kaavan, se saattaa olla väite, joka liittyy uuteen mullistavaan paradigmaan. Aikanaan se todistetaan oikeaksi tai hylätään, tai se voi jäädä huomiotta. Esimerkki sanallisesta väitteestä, jota myös voidaan pitää symbolisena yleistyksenä: ""vaikutus on yhtä suuri kuin vastavaikutus"".


title: Symbolinen yleistys

text:
Symboliset yleistykset ovat keskeisessä asemassa tieteen formalisoinnissa. Niihin koskeva konsensus on edellytys logiikan ja matematiikan rutiininomaiselle soveltamiselle tiedeyhteisön toiminnassa.
Huolimatta siitä, että symbolisiin yleistyksiin liittyvästä konsensuksesta seuraa tiedeyhteisön jäsenten sitoutuminen matemaattisten ja loogisten operaatioiden tuloksiin, ei tiedeyhteisön jäsenten tarvitse olla yksimielisiä siitä, kuinka symbolisten yleistysten sisältämät symbolit kytkeytyvät havaintoihin ja koetuloksiin.


title: Got the Life

text:
Got the Life on ensimmäinen varsinainen single Kornin Follow the Leader albumilla. Se julkaistiin elokuussa 1998. Kappale menestyi singlenä melko hyvin aikansa, mutta huipun se saavutti musiikkivideona.
Video starttaa kun "Munky" ja David Silveria menevät Ferrariinsa It,s On! soidessa. Kun ovi paukahtaa kiinni starttaa Got the Lifen rumpualku Jonathan Davisin kävellyttäessä koiraa. Hän menee vanhaan mersuun ja ajaa studiolle, minne tulevat myös "Munky" ja David ferrarilla, sekä "Head" ja "Fieldy" mersulla. Studiossa he soittavat laulamisen alusta kertosäkeen loppuun, kunnes he suuttuvat jostain syystä. Ulkona Jonathan joutuu paparazzien ympäröimäksi autossaan, kunnes pääsee ulos pesäpallomailan avulla ja huutamalla (levittäen kädet). Samalla "Fieldy" ja "Head" antavat autonsa kodittomalle ja David, sekä "Munky" hyppäävät autostaan, jolloin se lentää hyppyristä ja räjähtää. Lopuksi kaikki kävelevät fanien luo "loppukuvaan".


title: John Rhodes

text: John Rhodes (s. 18. elokuuta 1927 Wolverhampton, Staffordshire) on entinen brittiläinen F1-kuljettaja. Hän osallistui yhteen F1-osakilpailuun kaudella 1965, Britannian GP:hen. Hän keskeytti kilpailussa, eikä saavuttanut pisteitä.


title: John Rhodes

text: Rhodes voitti Euroopan Touring Car -sarjan mestaruuden vuonna 1968.


title: Käsipallo kesäolympialaisissa 1936

text: Berliinin vuoden 1936 kesäolympialaisissa pelattiin käsipalloa ensimmäisen kerran olympiatasolla. Kerta oli myös viimeinen aina Münchenin vuoden 1972 olympialaisiin asti, jolloin laji palautettiin olympialaisten ohjelmaan.


title: Käsipallo kesäolympialaisissa 1936

text: Berliinin olympialaisten käsipalloturnaus poikkesi paljon nykyisestä, sillä laji käytiin ulkona jalkapallokenttää muistuttavalla peliareenalla. Yhteensä kuusi maata osallistui Berliinin olympialaisten käsipalloturnaukseen: joukkueet jaettiin kahteen kolmen joukkueen lohkoon, jossa ne kohtasivat toisensa kerran. Lohkojen kaksi parasta maata selviytyivät jatkolohkoon, ja alkulohkojen kolmansiksi sijoittuneet joukkueet pelasivat sijoista 5–6.


title: Käsipallo kesäolympialaisissa 1936

text: Jatkolohkossa joukkueet pelasivat toisiaan vastaan kerran, ja lopulliset sijoitukset selvisivät jatkolohkon tulosten perusteella. Isäntämaa Saksan pelaajat saivat kunnian olla kaikkien aikojen ensimmäiset käsipallon olympiavoittajat.


title: Käsipallo kesäolympialaisissa 1936

text: Jokainen osallistujamaa sai lähettää maksimissaan 22 pelaajan joukkueen. Berliinissä vähintään yhdessä ottelussa käsipalloa pelasi yhteensä 105 pelaajaa seuraavasti:


title: Leo Randolph

text: Leonard "Leo" Randolph (s. 27. helmikuuta 1958 Tacoma, Washington) on entinen yhdysvaltalainen nyrkkeilijä ja olympiavoittaja.


title: Leo Randolph

text: Randolph voitti 18-vuotiaana Montréalin 1976 olympialaisissa kultaa kärpässarjassa eli alle 51-kiloisissa. Hän sai luovutusvoiton togolaisesta M. Samatovista ja voitti sitten tuomaripistein 4–1 sekä romanialaisen C. Gruescun, irlantilaisen David Larmourin että puolalaisen Leszek Błażyńskin. Loppuottelussa hän voitti kuubalaisen Ramon Duvalónin pistein 3–2.


title: Leo Randolph

text: Randolph voitti ammattilaisten WBA-liiton maailmanmestaruuden 4. toukokuuta 1980 mutta menetti tittelin tyrmäyksellä argentiinalaiselle Sergio Palmalle 9. elokuuta 1980. Hän lopetti nyrkkeilyuransa 22-vuotiaana.


title: Lance Reventlow

text: Lance Reventlow, syntymänimeltään Lawrence von Haugwitz-Hardenberg-Reventlow (24. helmikuuta 1936 Lontoo – 24. heinäkuuta 1972 Aspen, Colorado) oli yhdysvaltalainen F1-kuljettaja ja Cary Grantin poikapuoli. Hän osallistui kolmeen F1-osakilpailuun kaudella 1960. Hän pääsi mukaan kilpailuun ainoastaan Belgian GP:ssä 1960, jossa hän keskeytti eikä saavuttanut pisteitä.


title: Lance Reventlow

text: Reventlow oli kreivi Lance von Haugwitz-Hardenberg-Reventlowin ja Barbara Huttonin poika. Hän sai lapsuudessaan kärsiä isänsä välinpitämättömyydestä ja äitinsä huume- ja alkoholiongelmasta. Vanhempiensa avioeron jälkeen Lance ja Barbara muuttivat Yhdysvaltoihin. Barbara meni naimisiin Cary Grantin kanssa, josta tuli siis Lancen isäpuoli.


title: Lance Reventlow

text: Reventlowin elämä sisälsi nopeita kilpa-autoja, erilaisia urheilulajeja, naisia sekä tarkkoja elintapoja. Hän perusti 21-22-vuotiaana Los Angelesiin liikkeen, joka valmisti kilpa-autoja Scarabin nimellä. Kilpa-autoilijana hän usein tarkkaili ruokavaliotaan, joi alkoholijuomia kohtuudella ja nukkui 11 tunnin yöunia. Merkittävimmän voittonsa hän sai 22-vuotiaana Bahaman Nassaun Governor's Cup -kilpailusta vuonna 1958 (voiton merkitystä lisäsi entuudestaan, että yhdysvaltalainen auto ja kuljettaja olivat voittaneet kansainvälisissä katukisoissa viimeksi vuonna 1924). Reventlow oli naimisissa näyttelijöiden Jill St. Johnin ja Cheryl Holdridgen kanssa, mutta molemmat liitot kärsivät Reventlowin kilpaharrastuksen vuoksi ja päättyivät avioeroon.


title: Lance Reventlow

text: Reventlow menehtyi pienkoneonnettomuudessa yhdessä pilottinsa kanssa Aspenissa vuonna 1972.


title: KD Slovan

text: Košarkarsko društvo Slovan on slovenialainen koripalloseura Ljubljanasta. Seuran miesten edustusjoukkue pelaa Slovenian pääsarjassa.


title: KD Slovan

text: Seura perustettiin helmikuussa 1951 ja kaksi kuukautta myöhemmin se sai jo pelioikeuden. Vain pari päivää pelioikeuden saamisesta järjesti Slovan jo ensimmäisen turnauksen. Seura pelasi lukion liikuntasalissa koripalloa kaksikymmentä vuotta ennen siirtymistään Dvorana Kodeljevoon.


title: Howard Davis

text: Howard Edward Davis jr. (14. helmikuuta 1956 Glen Cove, New York – 30. joulukuuta 2015) oli yhdysvaltalainen nyrkkeilijä, olympiavoittaja ja amatöörien maailmanmestari.


title: Howard Davis

text: Davis voitti 18-vuotiaana maailmanmestaruuden höyhensarjassa eli alle 57-kiloisissa Havannassa 1974. Kaksi päivää ennen Montréalin 1976 olympialaisia hänen äitinsä kuoli sydänkohtaukseen, mutta hän otteli kuitenkin olympialaisissa ja voitti kultaa kevyessä sarjassa eli alle 60-kiloisissa. Hän voitti japanilaisen Y. Segawan pistein 5–0, kolumbialaisen L. Asprillan kehätuomarin keskeytyksellä toisessa erässä, bulgarialaisen Tsvetan Tsvetkovin luovutuksella kolmannessa erässä, jugoslavialaisen Ače Ručevskin pistein 5–0 sekä loppuottelussa romanialaisen Simion Cuţovin pistein 5–0. Davis palkittiin Val Barker -palkinnolla kisojen teknisimpänä nyrkkeilijänä.


title: Howard Davis

text: Olympialaisten jälkeen Davis siirtyi ammattilaiseksi ja pääsi ottelemaan MM-tittelistä mutta ei koskaan voittanut maailmanmestaruutta.


title: Howard Davis

text: Kesällä 2015 Davisilla diagnosoitiin parantumaton ja pitkälle edennyt keuhkosyöpä, vaikka hän ei ollut koskaan käyttänyt alkoholia tai tupakkatuotteita. Hän kuoli puoli vuotta myöhemmin 30. joulukuuta 2015 59 vuoden iässä.


title: LX-Beats

text: LX-Beats (oikealta nimeltään Lauri Pihlman, s. 7. lokakuuta 1986 Espoo) on suomalainen musiikkituottaja. Tuottamisen ohella Pihlman perusti myös vuoden 2009 alussa Skill Street Entertainment -nimisen pienlevy-yhtiön. Rekami-aliaksen (ajoittain muodossa Reka) lisäksi hän on myös räpännyt nimillä Lapioksidis ja D-Ugly.


title: LX-Beats

text: Pihlman aloitti uransa vuonna 2001, jolloin hän julkaisi Asan innoittamana "Oksidis EP":n 20 kappaleen CD-R-painoksena. Hän kuului myös muutamia nettialbumeita julkaisseeseen Enkkäpojat-kollektiiviin Sibben (nyk. Keemoh) kanssa.


title: LX-Beats

text: Pihlman on asunut Espoon lisäksi Hyvinkäällä ja asuu nykyään Jyväskylässä.


title: LX-Beats

text: Pihlmanin isoveli on jääkiekkoilija Tuomas Pihlman.


title: LX-Beats

text: Elokuussa 2013 Pihlman herätti keskustelua ja nousi suurempaan tietoisuuteen kritisoimalla useita suomalaisia rap-artisteja kappaleellaan "Räpätäänkö välillä?". Kappaleen idea ja biitti oli suora mukaelma Big Seanin, Kendrick Lamarin ja Jay Electronican Control-kappaleesta, jossa Kendrick Lamar ivaili useille yhdysvaltalaisille artisteille.


title: Sam Giancana

text: Salvatore "Sam" Giangana (15. kesäkuuta 1908 Chicago, Yhdysvallat – 19. kesäkuuta 1975 Oak Park, Illinois, Yhdysvallat) oli yhdysvaltalainen sisilialaissukuinen gangsteri ja Chicago Outfit -nimellä tunnetun mafiasyndikaatin johtaja 1955–1966. Hänen muita lempinimiään olivat "Mooney", "Sam the Cigar", "Sam Flood" ja "Sam Gold".


title: Sam Giancana

text: Giancana syntyi Chicagon "Little Italyksi" kutsutussa kaupunginosassa. Hänen isänsä Antonino oli yritteliäs katukauppias. Sukulaisten mukaan Antonino olisi kerännyt mukavan omaisuuden laillisesti, ellei hän olisi joitunut jatkuvasti lunastamaan pidätettyä poikaansa vapaaksi. Sam Giancana liittyi paikalliseen nuorisorikollisten jengiin nimeltä "Forty-Two Gang", jossa hän keräsi mainetta kyvykkäänä pakokuskina ja tappajana. Hän onnistui kiinnittämään myös korkea-arvoisten mafiajohtajien, kuten Frank Nittin ja Paul Riccan huomion. Giancana meni naimisiin 1933.


title: Sam Giancana

text: Giancana joutui vankilaan, josta pääsi 1945. Hän onnistui suostuttelemaan silloisen Outfit-johtajan Tony Accardon ottamaan valtaansa afroamerikkalaisten lottopelin. Giancanan ura oli nousujohteista ja Accardon vetäydyttyä nimellisesti vallasta hän nimitti Giancanan seuraajakseen. Accardo ja Paul Ricca pitivät kuitenkin ylimmän vallan itsellään. Giancana oli yksi mafiajohtajista, jotka Yhdysvaltain tiedustelupalvelu CIA palkkasi järjestämään Kuuban johtajan Fidel Castron salamurhan. Hänen Outfitin johtaja-aikansa oli näkyvää. Giancana mm. ystävystyi Frank Sinatran kanssa ja hänen tyttärellään Antoinettella oli suhde presidentti John F. Kennedyyn.


title: Sam Giancana

text: Korkea profiili ja ahneus koituivat lopulta Giancanan turmioksi. Hän kitsasteli maksaessaan osuuksia voitoista alaisilleen. Tämä herätti närää ja Tony Accardo korvasi Giancanan Joseph Aiuppalla. Giancana vetäytyi Meksikoon, jossa hän eli maanpaossa seitsemän vuotta, kunnes meksikolaispoliisit karkoittivat hänet takaisin Yhdysvaltoihin. Pian paluunsa jälkeen 19. kesäkuuta 1975 hän oli paistamassa italialaisia makkaroita kotonaan Oak Parkissa, kun salamurhaaja ampui häntä takaraivoon. Sen jälkeen kun hän oli kaatunut maahan, salamurhaaja viimeisteli tekonsa ampuen häntä vielä kuudesti pään ja kasvojen alueelle. Murhasta on epäilty toisia gangstereita ja myös CIA:ta.


title: Tilasäiliö

text: Tilasäiliö on lypsykarjataloudessa käytössä oleva jäähdytetty säiliö, johon maatilalla lypsykoneeella tai lypsyrobotilla lehmistä lypsetty maito kootaan sähkömoottorin pyörittämällä alipainepumpulla maitoputkiston kautta. Säiliöstä maito kerätään maitoautolla meijeriin joka toinen päivä.


title: Uusi kirjaimisto

text: Uusi kirjaimisto (, turkkilaisissa kielissä mm. "jaŋalif" tai "janalif") on Neuvostoliiton vähemmistökielten latinalaisista kirjaimistoista käytetty nimitys. 1920–1930-lukujen vaihteessa sillä korvattiin aikaisemmin käytetyt arabialaiseen, mongolialaiseen tai kyrilliseen aakkostoon perustuneet kirjoitusjärjestelmät. Neuvostoliiton uudet kirjakielet luotiin yleensä suoraan latinalaisen kirjaimiston pohjalta.


title: Uusi kirjaimisto

text: Neuvostoliiton turkkilaisissa kielissä käytetty arabialainen kirjaimisto soveltui huonosti niiden äännejärjestelmän merkintään. Perinteisellä kirjoitusjärjestelmällä suoritetusta kansansivistystyöstä saatiin monilla alueilla heikkoja tuloksia. Ratkaisuksi ongelmaan tarjottiin latinalaista kirjaimistoa, jota pidettiin yksinkertaisena, kansainvälisenä ja poliittisesti tarkoituksenmukaisena.


title: Uusi kirjaimisto

text: Aloitteen latinalaiseen aakkostoon siirtymisestä teki Azerbaidžan, jossa vuonna 1922 perustettiin "uuden turkkilaisen kirjaimiston komitea". Se teki laajaa työtä latinalaisen kirjaimiston popularisoimiseksi Neuvostoliiton turkkilaisten kansojen keskuudessa. Vuonna 1925 pidetyssä vuoristokansojen konferenssissa päätettiin Pohjois-Kaukasian kielten latinalaistamisesta. Aakkoskysymystä käsiteltiin Bakussa vuonna 1926 järjestetyssä turkkilaisten kielten tutkijoiden kokouksessa, joka teki päätöksen turkkilaisten kielten siirtämisestä latinalaiseen kirjaimistoon. Azerbaidžanin johdon aloitteesta toimintaa koordinoimaan perustettiin "yleisliittolainen uuden turkkilaisen kirjaimiston keskuskomitea", jonka perustava kokous pidettiin vuonna 1927. Virallisesti latinalaiseen aakkostoon siirtyminen vahvistettiin Neuvostoliiton toimeenpanevan keskuskomitean ja kansankomissaarien neuvoston vuonna 1929 tekemällä päätöksellä. Vuonna 1930 turkkilaisen kirjaimiston keskuskomitea muutettiin Neuvostoliiton toimeenpanevan keskuskomitean yhteydessä toimineeksi "yleisliittolaiseksi uuden kirjaimiston keskuskomiteaksi". Sen toimintaan osallistui monia tunnettuja kielitieteilijöitä sekä vähemmistökansojen nuorta sivistyneistöä.


title: Uusi kirjaimisto

text: Turkkilaisia kieliä varten laadittiin 39 merkkiä käsittävä yhtenäinen kirjaimisto. Latinalaiseen kirjaimistoon sisältyvien 26 kirjaimen lisäksi siihen kuuluivat lisämerkit ə, ç, đ, ƣ, ļ, ŋ, ɵ, ş, s̵, ѣ, ƶ ja ь (eräät niistä eivät sisälly Unicodeen). Yksittäisissä kielissä kirjainten määrä vaihteli 26 ja 35 välillä. Vuosina 1931–1932 latinalaiset kirjoitusjärjestelmät luotiin myös lukuisia pohjoisen alueen kieliä, suomalais-ugrilaisia, iranilaisia ja Kaukasian kieliä varten. Kirjaimistojen laadinnassa periaatteena oli, että jokaista foneemia tulee vastata yksi kirjain. Kaukasian konsonanttirikkaissa kielissä niiden määrää pyrittiin kuitenkin vähentämään. Latinalaistaminen saatiin pääosin suoritettua loppuun vuoteen 1933 mennessä, minkä jälkeen voitiin keskittyä vähemmistökielten ortografian ja terminologian kehittämiseen. Vanhat kirjoitusjärjestelmänsä säilyttivät vain armenia, georgia ja jiddiš sekä kyrillistä kirjaimistoa käyttävät venäjä, ukraina, valkovenäjä, tšuvassi, mari, mordvalaiskielet ja udmurtti.


title: Uusi kirjaimisto

text: Latinalaiseen kirjaimistoon siirtymisen tuloksia pidettiin yleisesti positiivisina. Uudet kirjoitusjärjestelmät olivat yhdenmukaisia, yksinkertaisia ja tarkkoja. Neuvostoliiton vähemmistökansat saatiin niiden avulla nopeasti opetettua lukutaitoisiksi. Samaan aikaan venäjän kielen rooli maan eri kansojen yhteisenä kielenä alkoi kuitenkin korostua. Vuonna 1938 siitä tehtiin pakollinen oppiaine kaikissa Neuvostoliiton kouluissa. Latinalaisen kirjaimiston kehittäjiä syytettiin ”porvarillisesta nationalismista” ja pyrkimyksestä eristää vähemmistökansat venäläisistä.


title: Uusi kirjaimisto

text: Vuonna 1936 alkoi siirtyminen (eräissä tapauksissa paluu) kyrilliseen aakkostoon. Helmikuussa 1937 pidetty uuden kirjaimiston keskuskomitean viimeinen yleiskokous päätti pohjoisten kansojen kielten, kabardin ja balkaarin siirtämisestä kyrilliseen kirjaimistoon. Maaliskuussa 1937 Neuvostoliiton toimeenpaneva keskuskomitea vahvisti pohjoisen kansojen uudet aakkostot. Eri alueilla paikallisin voimin tapahtunut kyrillisten kirjoitusjärjestelmien kehittely johti keskenään ristiriitaisten oikeinkirjoitusperiaatteiden ja lisämerkkien käyttöön jopa monissa lähisukukielissä. Kyrilliseen kirjaimistoon siirtyminen toteutettiin pääosin vuoteen 1941 mennessä. Viimeisenä se otettiin käyttöön vuonna 1947 uiguurissa, vuonna 1953 dungaanissa sekä vuonna 1954 abhaasissa, jossa oli välillä jouduttu siirtymään georgialaiseen aakkostoon.


title: Freak on a Leash

text: "Freak on a Leash" on metalliyhtye Kornin "Follow the Leader" -albumin toinen single. Kappaleen musiikkivideo julkaistiin 5. tammikuuta 1999, ja kappale julkaistiin singlenä 25. toukokuuta 1999. Ennen "Follow the Leader" -albumin julkaisua kappale sisälsi "äänekkään kitarasoolon", mutta yhtye jätti sen kappaleesta pois kysyttyään faneiltaan, pitäisikö se poistaa.


title: Freak on a Leash

text: "Freak on a Leash" on Kornin menestyneimpiä kappaleita. Se sai vuonna 1999 Grammy-ehdokkuuden kategorioissa "Best Metal Performance" ja "Best Short Form Music Video", joista jälkimmäisen se voitti. MTV Awardsista Korn voitti kappaleella kategoriat "Best Editing" (paras editointi) ja "Best Rock Video" (paras rock-video). Kappale pärjäsi hyvin myös eri maiden listoilla, varsinkin yhtyeen Got the Life -kappaleen tapaan musiikkivideoiden puolella.Kappaleen musiikkivideon on ohjannut Todd McFarlane, joka sai avustusta musiikkivideoohjaajilta Jonathan Daytonilta ja Valerie Farikselta. Video koostuu animaatiosta ja live-kuvamateriaalista. Videon alussa joukko lapsia menee vartioidulla alueella olevalle kielekkeelle hyppimään ruutua. Paikan vartija huomaa tämän ja tulee paikalle ase kädessään. Juuri kun eräs tyttö on aloittamassa, vartija kompastuu ja hänen aseensa laukeaa. Luoti menee juuri tytön ohitse ulkomaailmaan ja kulkee katkeamattomasti kaupungin läpi osuen lopulta Kornin julisteeseen. Siellä Kornin jäsenet soittavat ja Jonathan Davis lähettää luodin samaa reittiä takaisin toiseen julisteeseen, jossa tyttö koppaa sen ja antaa vartijalle. Lapset lähtevät nauraen pois, vartijan jäädessä kummastelemaan asiaa.


title: Freak on a Leash

text: Korn on julkaissut myös kappaleestaa unplugged-version vuonna 2006.


title: Freak on a Leash

text: Kappale löytyy videopeleistä Guitar Hero World Tour ja Guitar Hero Live, ja sen saa myös ladattavana sisältönä Rock Band 3 -videopeliin.


title: Artšit

text: Artšit ovat Venäjällä Dagestanissa asuva dagestanilaista artšin kieltä puhuva kansanryhmä.


title: Artšit

text: Artšit asuvat Dagestanin Tšarodan piirin vuoristoseudulla Karakoisun sivujoen Hatarin laaksossa. Heitä arvioidaan olevan noin 1 000 henkeä. Neuvostoliiton väestönlaskennoissa artšit luettiin avaareiksi. Venäjän vuoden 2002 väestönlaskennassa rekisteröitiin vain 89 artšia.


title: Artšit

text: 1600–1700-luvuilla artšit kuuluivat Kazikumuhin kaanikuntaan. Vuonna 1813 alue liitettiin Venäjään. 1900-luvun alkuun saakka lähes koko kansa asui Artšin kylässä. Heillä oli läheiset suhteet naapureina asuviin avaareihin, joiden kanssa he muodostivat yhteisen maaseutuyhdyskunnan. Nykyään avaari toimii artšien sivistyskielenä. Vanhempi sukupolvi puhuu myös lakia ja nuoremmat venäjää.


title: Artšit

text: Perinteisiä elinkeinoja ovat karjanhoito ja maanviljely. Ruokavalion perustana olivat vilja- ja maitotuotteet sekä liha. Vuorten rinteillä sijaitsevat kylät koostuvat tiheään rakennetuista kivitaloista. Vaatetus oli samanlainen kuin avaareilla. Yhteiskuntajärjestyksen perustana oli suku- ja kyläyhteisö. Perinteinen uskonto on sunnalainen islam. Suullista kansanperinnettä on lainattu avaareilta ja lakeilta.


title: Pad-ohjain

text: Pad-ohjain () on pelikonsoleita ja tietokoneita varten kehitetty osoitinlaite, jota käytetään esimerkiksi pelien ohjaamiseen. Pad-ohjain soveltuu käytettäväksi monissa erilaisissa peleissä, mikä on tehnyt siitä suositun ohjauslaitteen erityisesti pelikonsolien yhteydessä. Tavallisesti pelikonsolin mukana tuleekin vähintään yksi pad-ohjain.


title: Pad-ohjain

text: Pad-ohjainten käyttö on kuitenkin harvinaisempaa tietokoneen kanssa, sillä hiiri ja näppäimistö kattavat paljon pad-ohjaimen ominaisuuksista. Hiiri on myös tietokonekäytössä enemmistön mielestä tarkempi osoitinlaite kuin pad-ohjain.


title: Pad-ohjain

text: Pad-ohjaimen perusnäppäinten lisäksi on nykyään melkein kaikissa ohjaimissa myös kaksi 360 astetta kääntyvää analogista sauvaohjainta, jotka helpottavat sekä pehmentävät ohjaimen käyttöä, tätä kutsutaan myös nimellä mini-joystick tai tuttavallisemmin "tatti", sillä sen käyttö muistuttaa paljon joystickia.


title: Abazat

text: Abazat eli abazinit ovat etupäässä Venäjällä Karatšai-Tšerkessian tasavallassa asuva luoteiskaukasialaista abazan kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Abazat

text: Karatšai-Tšerkessiassa abazat asuvat Kubanin ja sen sivujokien Bolšoi Zelentšukin ja Malyi Zelentšukin sekä Kumajoen varsilla sijaitsevissa kylissä. Niistä osa kuuluu vuonna 2006 perustettuun Abazan piiriin. Kaukasian sodan seurauksena abazoja on myös Turkissa, Lähi-idässä ja Balkanilla.


title: Abazat

text: Venäjällä abazoja on vuoden 2002 väestönlaskennan mukaan 37 900 henkeä. Heistä 32 300 asuu kotitasavallassaan, jonka väestöstä he muodostavat 7,4 %. Venäjän ulkopuolella abazoja arvioidaan olevan noin 15 000 henkeä.


title: Abazat

text: Vuonna 1989 Venäjän abazoista 93,9 % puhui äidinkielenään abazaa ja 4,3 % venäjää. Toisena kielenään venäjää puhui 78,5 % kansasta. Vuonna 2002 venäjää osasi 96,3 % abazoista. Kotitasavallassaan asuvista abazoista 94,6 % puhuu abazaa ja 26,1 % kabardia.


title: Abazat

text: Abazojen ja abhaasien yhteiset esi-isät asuivat Mustanmeren rannikolla. 1300–1600-luvuilla abazat siirtyivät Kaukasusvuoriston pohjoispuolelle. Kansan muodostaa kaksi ryhmää, "tapanta" ja "ašharua", joilla on omat murteensa. 1600-luvun alussa abazojen keskuuteen levisi sunnalainen islam, mutta he säilyttivät pitkään myös kristinuskon ja perinteisen uskonnon piirteitä. Kaukasian sodan loppuvaiheessa noin 30 000–45 000 abazaa pakeni Turkkiin. Kotiseudulleen jäi alle 10 000 abazaa, jotka 1860-luvulla siirrettiin vuoristosta tasangolle.


title: Abazat

text: Perinteisiä elinkeinoja ovat karjanhoito ja maanviljely. Asumuksena toimi pyöreä tai neliskulmainen talo, jonka seinät oli punottu vitsaksista. Ruokavalio koostui vilja- ja maitotuotteista, kasviksista ja lihasta. Yhteiskuntajärjestyksen perustana olivat naapuri- ja sukuyhteisöt. Patriarkaaliset suurperheet olivat yleisiä 1800-luvun lopulle saakka. Kansanperinteeseen kuuluu mm. pohjoiskaukasialainen Nart-eepos. Abazan kirjakieli luotiin 1930-luvun alussa. Abazankielinen kirjallisuus kehittyi toisen maailmansodan jälkeen.


title: Francesco Damiani

text: Francesco Damiani (s. 4. lokakuuta 1958 Bagnacavallo) on entinen italialainen nyrkkeilijä ja olympiamitalisti.


title: Francesco Damiani

text: Damiani sijoittui Moskovan 1980 olympialaisissa raskaassa sarjassa eli yli 81-kiloisissa viidenneksi. Hän voitti romanialaisen Teodor Pîrjolin pistein 4–1 mutta hävisi neuvostoliittolaiselle Pjotr Zajeville pistein 0–5.


title: Francesco Damiani

text: Damiani voitti superraskaan sarjan eli yli 91-kiloisten Euroopan-mestaruuden Tampereella 1981 ja Varnassa 1983. Münchenin MM-kilpailuissa 1982 hän aiheutti suuryllätyksen voittamalla kolminkertaisen olympiavoittajan, kuubalaisen Teófilo Stevensonin alkukierroksilla. Lopulta hän saavutti MM-hopeaa hävittyään loppuottelussa yhdysvaltalaiselle Tyrell Biggsille.


title: Francesco Damiani

text: Los Angelesin 1984 olympialaisissa Damiani saavutti superraskaassa sarjassa hopeaa. Hän voitti ensin tansanialaisen Willie Isanguran kehätuomarin keskeytyksellä toisessa erässä ja välierissä brittiläisen Robert Wellsin kehätuomarin keskeytyksellä kolmannessa erässä. Loppuottelussa hän hävisi Tyrell Biggsille tuomariäänin 1–4.


title: Francesco Damiani

text: Los Angelesin olympialaisten jälkeen Damiani siirtyi ammattilaiseksi. Hän voitti Euroopan-mestaruuden vuonna 1987.


title: Besleneit

text: Besleneit ovat Venäjällä Pohjois-Kaukasiassa asuva, kabardin kielen beslenein murretta tai adygen kieltä puhuva adygeryhmä.


title: Besleneit

text: 1800-luvulle saakka besleneit asuivat Kubanin sivujokien Laban ja Urupin seudulla nykyisessä Krasnodarin aluepiirissä. Idässä he rajoittuivat kabardeihin, etelässä ja lännessä muihin adygeheimoihin ja pohjoisessa nogaihin. Pääelinkeino oli maanviljely.


title: Besleneit

text: Suurin osa kansasta tuhoutui tai muutti Turkin alueelle Kaukasian sodan aikana. Vuonna 1835 besleneitä laskettiin olevan noin 25 000 henkeä, mutta vuonna 1858 enää 5 100. Nykyään he asuvat Karatšai-Tšerkessiassa Beslenein ja Vakožilen kylissä sekä kahdessa kylässä Krasnodarin aluepiirin Uspenskojen piirissä. Vuoden 2002 väestönlaskennassa osa besleneistä on luettu adygeiksi ja osa tšerkesseiksi.


title: Their Law: The Singles 1990–2005

text: Their Law: The Singles 1990–2005 on The Prodigyn 17. lokakuuta 2005 julkaistu single -kokoelma-albumi.


title: Francesco Musso

text: Francesco Musso (s. 22. lokakuuta 1937 Port-Saint-Louis-du-Rhône, Bouches-du-Rhône, Ranska) on entinen italialainen nyrkkeilijä ja olympiavoittaja.


title: Francesco Musso

text: Musso voitti Rooman 1960 olympialaisissa kultaa höyhensarjassa eli alle 57-kiloisissa. Se oli hänen ainoa arvokisamitalinsa.


title: Francesco De Piccoli

text: Francesco (Franco) De Piccoli (s. 29. marraskuuta 1937 Campalto) on entinen italialainen nyrkkeilijä ja olympiavoittaja.


title: Francesco De Piccoli

text: De Piccoli voitti Rooman 1960 olympialaisissa kultaa raskaassa sarjassa eli yli 81-kiloisissa. Hän voitti loppuottelussa eteläafrikkalaisen Daniel Bekkerin tyrmäyksellä ensimmäisessä erässä ajassa 1.30. Muita arvokisamitaleja hän ei urallaan saavuttanut.


title: Rattiohjain

text: Rattiohjain on pääosin ajoneuvopelejä ja -ohjelmia varten suunniteltu ohjauslaite. Laitetta käytetään pelikonsoleissa, tietokoneissa tai pelihalleissa olevissa pelilaitteissa.


title: Rattiohjain

text: Rattiohjainta voi käyttää pelikonsolissa myös tavallisena peliohjaimena. Soveltuminen varsinaisen käyttötarkoituksen ulkupuolella on heikko verrattuna esimerkiksi pad-ohjaimeen.


title: Rattiohjain

text: Tyypillisesti ratin kanssa käytetään myös vaihdeohjaintan sekä poljinohjaimia oikean auton ohjaimia vastaavalla tavalla.


title: Rattiohjain

text: Rattiohjaimia valmistavat useat pelilaitteita valmistavat yritykset:


title: Rattiohjain

text: Harrastajakäyttöön () laitteita valmistavat myös esimerkiksi Fanatec.


title: Rattiohjain

text: Käyttökohteita laitteille ovat tyypillisesti vaativammat (realistisemmat) ajosimulaattorit ja ajopelit.


title: Rattiohjain

text: Esimerkkisovelluksia:


title: Tical 2000: Judgement Day

text: Tical 2000: Judgement Day on yhdysvaltalaisen hip hop -artisti Method Manin toinen studioalbumi. Albumi saavutti sijan 2 Billboard 200 -listalla, ja myi platinaa. Albumi julkaistiin 17. marraskuuta 1998, tasan neljä vuotta ja kaksi päivää sen jälkeen kun hän julkaisi Ticalin.


title: Tical 2000: Judgement Day

text: Kaiken kaikkiaan, Tical 2000:lla on monia tuottajia, osan on tuottanut True Master, ja tuloksena albumi eroaa RZAn tuottamasta Ticalista. Albumilla esiintyy Streetlife, R&B-artisti Lisa "Left Eye" Lopes, koomikko Chris Rock, Janet Jackson ja Donald Trump.


title: Tical 2000: Judgement Day

text:
Cradle Rock
Sweet Love
Retro Godfather
Spazzola
Step By Step
Snuffed Out (Skit)
Elements
Killin' Fields
Big Dogs


title: We Are the Night

text: We Are the Night on brittiläisen The Chemical Brothersin kuudes studioalbumi. Albumi julkaistiin 27. kesäkuuta 2007. Albumi voitti Grammyn vuonna 2008 kategoriassa "Best Electronic/Dance Album" tehden samalla The Chemical Brothersista ensimmäisen artistin/yhtyeen, joka on voittanut Grammyn samassa kategoriassa useammin kuin kerran.


title: We Are the Night

text: Albumi sijoittui ilmestyttyään UK Albums Chart -listan ykköspaikalle. Billboard 200 -listalla sija oli 65. Albumi on myös myynyt kultaa.


title: Sol Niger Within

text: Sol Niger Within on teknisen death metal -yhtye Meshuggahin soolokitaristi Fredrik Thordendalin Fredrik Thordendal's Special Defects -yhtyeen ensimmäinen ja ainoa albumi.


title: Sol Niger Within

text: Albumilla on vain yksi kappale, "Antanca - The End (The Uncompounded Reality)", joka koostuu kahdestakymmenestäyhdeksästä erillisestä nimetystä osasta.


title: Viljo Heinonen

text: Viljo Heinonen (s. 28. lokakuuta 1911) oli suomalainen jalkapalloilija.


title: Viljo Heinonen

text: Laitahyökkääjänä pelannut Heinonen edusti urallaan Turun Palloseuraa 1931–1932, Turun Urheiluliittoa 1933–1937 ja Valkeakosken Hakaa 1938–1945. Hänen paras saavutuksensa oli SM-pronssi kaudella 1931. Kaikkiaan Heinonen pelasi viiden kauden aikana 43 pääsarjatason ottelua, joissa hän teki neljä maalia.


title: Viljo Heinonen

text: Maajoukkueessa Heinonen pelasi vuosina 1940–1946 yhteensä kolme maaottelua.


title: Nyrkkeily kesäolympialaisissa 1972

text: Münchenin 1972 kesäolympialaisissa käytiin nyrkkeilykilpailut 11 painoluokassa. Kilpailut käytiin Olympiapuiston nyrkkeilyhallissa, johon mahtui 7 360 katsojaa. Menestynein maa oli kolme kultaa voittanut Kuuba. Mitaleille pääsi kaikkiaan 22 maata.


title: Nyrkkeily kesäolympialaisissa 1972

text: Kilpailuihin osallistui 360 nyrkkeilijää, jotka jakautuivat sarjoittain seuraavasti: 31 kevyessä kärpässarjassa, 37 kärpässarjassa, 38 kääpiösarjassa, 45 höyhensarjassa, 37 kevyessä sarjassa, 37 kevyessä välisarjassa, 37 välisarjassa, 34 kevyessä keskisarjassa, 22 keskisarjassa, 28 raskaassa keskisarjassa sekä 14 raskaassa sarjassa.


title: Nyrkkeily kesäolympialaisissa 1972

text: Münchenissä olivat ensimmäistä kertaa olympialaisissa käytössä Valle Reskon suunnittelemat, valkoisella rystypuolella varustetut nyrkkeilyhansikkaat.


title: Nyrkkeily kesäolympialaisissa 1972

text:
Höyhensarja (57 kg)
Kevyt välisarja (63,5 kg)
Kevyt keskisarja (71 kg)
Keskisarja (67 kg)


title: Carlos Delfino

text: Carlos Francisco Delfino (s. 29. elokuuta 1982 Santa Fe) on argentiinalainen koripalloilija.


title: Carlos Delfino

text: Delfino aloitti pelaamisen Olimpia Venado Tuerton junioreissa, joissa hän pelasi aina vuoteen 1998 saakka, jolloin hänet nostettiin edustusjoukkueeseen. Hän pelasi seurassa yhden kauden ennen kuin siirtyi Unión de Santa Fehen pelaamaan Argentiinan alasarjoja. Vuonna 2000 Delfino siirtyi italialaiseen Viola Reggio Calabriaan. Hänen avauksensa Serie A:ssa sujui hyvin, sillä heti ensimmäisellä kaudella Delfino teki keskimäärin 8,8 pistettä 20,6 pelaamassa minuutissa. Kaudelle 2001–2002 Delfinon arvo kentällä kasvoi ja hän teki keskimäärin 13,5 pistettä. Kauden jälkeen hän siirtyi mahtiseura Skipper Bolognaan. Kaudella 2003–2004 Delfino esiintyi Euroliigan finaalissa, mutta joutui kuitenkin tyytymään kakkossijaan.


title: Carlos Delfino

text: Kaudeksi 2004–2005 Delfino siirtyi NBA:han Detroit Pistonsin paitaan. Tilastot jäivät kuitenkin vaatimattomiksi kolmen kauden aikana ja lopulta Pistons myi Delfinon Toronto Raptorsille. Kausi 2007–2008 oli Delfinon siihen astisista paras NBA:ssa ja hän teki pisteitä keskimäärin 9,0 vaikka ei aloittanutkaan yhtään peliä kentältä. Kauden jälkeen Delfino siirtyi venäläiseen Himkiin kolmevuotisella sopimuksella. Delfino johdatti joukkueensa ULEB Eurocupin loppuotteluun, jossa se hävisi BC Lietuvos Rytasille. Elokuussa 2009 Delfino siirtyi Milwaukee Bucksin riveihin yhdessä Roko Ukićin kanssa.


title: Carlos Delfino

text: Delfino pelasi Bucksissa aluksi kolme kautta, kauteen 2011–2012 asti, ja hänen paras pistekeskiarvonsa näiltä vuosilta on 11,5 kaudelta 2010–2011. Elokuussa 2012 hän siirtyi vapaana pelaajana Houston Rocketsiin. Hän pelasi kaudella 2012–2013 67 runkosarjaottelua pistekeskiarvonaan 10,6 sekä viisi pudotuspeliottelua pistekeskiarvonaan 9,0. Delfino sai pudotuspeleissä jalkamurtuman, joka piti hänet sivussa Oklahoma City Thunderia vastaan pelatun ottelusarjan kuudennesta ja viimeiseksi jääneestä ottelusta. Heinäkuussa 2013 hän siirtyi vapaana pelaajana takaisin Milwaukee Bucksiin.


title: Carlos Delfino

text: Delfino on edustanut Argentiinan koripallomaajoukkuetta muun muassa kolmissa kesäolympialaisissa vuosina 2004, 2008 ja 2012. Hän oli voittamassa ensimmäisissä kisoissaan olympiakultaa ja seuraavissa pronssia. Lontoossa 2012 Argentiina pelasi toista kertaa peräkkäin koripallon pronssiottelussa, mutta jäi tuolloin neljänneksi.


title: Einar Grannas

text: Einar Grannas (15. joulukuuta 1898 Maaria – 28. toukokuuta 1957 Turku) oli suomalainen jalkapalloilija.


title: Einar Grannas

text: Välihyökkääjänä pelannut Grannas edusti urallaan Åbo IFK:ta mestaruussarjassa ja 1. divisioonassa 1930–1935. Hän pelasi seurassa myös ennen mestaruussarjan syntyä. Grannas voitti ÅIFK:ssa Suomen mestaruuden 1920 ja 1924. Kaikkiaan Grannas pelasi viiden kauden aikana 38 mestaruussarjaottelua, joissa hän teki seitsemän maalia.


title: Einar Grannas

text: Maajoukkueessa Grannas pelasi yhden maaottelun vuonna 1921.


title: Ivar Grannas

text: Ivar Grannas (25. kesäkuuta 1895 Helsingin mlk – 22. marraskuuta 1955) oli suomalainen jalkapalloilija.


title: Ivar Grannas

text: Puolustajana pelannut Grannas edusti urallaan Åbo IFK:ta mestaruussarjassa ja 1. divisioonassa 1930–1934. Hän pelasi seurassa myös ennen mestaruussarjan syntyä. Grannas voitti ÅIFK:ssa Suomen mestaruuden 1920 ja 1924. Kaikkiaan Grannas pelasi neljän kauden aikana 48 mestaruussarjaottelua, joissa hän teki kaksi maalia.


title: Ivar Grannas

text: Maajoukkueessa Grannas pelasi yhden maaottelun vuonna 1923.


title: Josef Krejci

text: Josef Krejci (2. maaliskuuta 1911 – kuolinaika ei tiedossa) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Krejci pelasi turnauksessa kaksi ottelua.


title: Push the Button (The Chemical Brothersin albumi)

text: Push the Button on brittiläisen The Chemical Brothersin viides studioalbumi, joka julkaistiin 24. tammikuuta 2005. Albumi voitti Grammyn kategoriassa "Best Electronic/Dance Album" tammikuussa 2006 ja se on myynyt kultaa.


text: Kaikki kappaleet kirjoittanut Tom Rowlands ja Ed Simons, ellei toisin mainittu.


title: Isolahti (Muurame)

text: Isolahti on noin 450 asukkaan kylä Muuramessa. Kylä on 15 kilometrin päässä Jyväskylästä ja Muuramen keskustasta. Isolahdella on koulu vuosiluokille 1-6, jossa on yhteensä noin 40 oppilasta, minkä ympärille kylä on kehittynyt. Kylässä on ollut palveluina muun muassa kyläkauppa, joka lopetti toimintansa vuonna 2007, mutta koulun pihapiirissä käy yhä edelleen kirjastoauto kahdesti viikossa. Isolahden läheisyydessä sijaitsee Rannankylän omakotitaloalue. Jyväskylän Liikenteen vuoro 13 kulkee Jyväskylä–Isolahti–Tikkala-väliä sekä Jyväskylä–Isolahti–Muurame-väliä.


title: Bronze Star

text: Bronze Star () on Yhdysvaltain armeijan sotilasansiomitali, joka voidaan myöntää rohkeudesta taistelussa tai ansiokkaasta palveluksesta. Se on taistelussa myönnettävistä kunniamerkeistä neljänneksi korkein ja kaikista kunniamerkeistä yhdeksänneksi korkein.


title: Bronze Star

text: Pronssitähti voidaan myöntää kenelle tahansa, joka jollain tapaa palvellessaan Yhdysvaltain armeijaa tai palvellessaan yhdessä Yhdysvaltain armeijan kanssa 6. joulukuuta 1941 jälkeen, on osoittanut rohkeutta tai suoriutunut tai palvellut kiitettävästi. Teoksi ei kuitenkaan hyväksytä ilmalentojen aikana suoritettuja tekoja - niitä varten on ilmavoimilla oma "Aerial Medal". Kunniamerkkiin oikeuttava teko pitää tehdä taistelussa Yhdysvaltain vihollista vastaan tai konfliktissa vastustavaa tai ulkolaista voimaa vastaan. Kunniamerkin voi saada myös sankaruudesta ystävällismielisten joukkojen palveluksessa vastustavaa asevoimaa vastaan, joka ei ole sodassa Yhdysvaltojen kanssa.


title: Bronze Star

text: Pronssitähti myönnetään edellä mainituista ansioista niille, joiden teot eivät yllä Silver Starin edellyttämälle tasolle. Sen voi saada myös yksittäisestä arvokkaasta teosta tai ansiokkaasta palveluksesta, jotka eivät kuitenkaan ole Legion of Meritin arvoisia.


title: Bronze Star

text: Alkuperäisen idean, josta myöhemmin tuli pronssitähti, keksi eversti Russell P. "Red" Reeder vuonna 1943. Hän uskoi moraalin paranevan, jos olisi olemassa kunniamerkki, jonka voisivat myöntää komppanioiden tai patteristojen kapteenit ansioituneille alaisilleen. Reederin mielestä kunniamerkin olisi pitänyt olla maavoimien vastine ilmavoimien myöntämälle Air Medalille. Hän ehdotti kunniamerkin nimeksi ""ground medal"". Idea sai vähitellen kannatusta, ja lopulta kenraali George C. Marshall kirjoitti muistiossaan 3. helmikuuta 1944 presidentti Franklin D. Rooseveltille:


title: Bronze Star

text: Air Medal oli otettu käyttöön kaksi vuotta aikaisemmin nostamaan lentosotamiesten moraalia. Presidentti Roosevelt toimeenpani pronssitähden käytön 4. helmikuuta 1944 siten, että se myönnettiin ansioista 6. joulukuuta 1941 jälkeen. Presidentti John F. Kennedy muutti 24. elokuuta 1962 myöntämisperusteita siten, että kunniamerkin voi saada palvellessaan Yhdysvaltain armeijassa tai palvellessaan yhdessä Yhdysvaltain armeijan kanssa. Näin moni toisen maailmansodan liittoutuneiden sotilas sai pronssitähden, kuten myös YK:n sotilaat Korean sodasta ja Vietnamin sodan liittolaisten joukoissa palvelleet. Uudemmissa armeijan operaatioissa pronssitähtiä on myönnetty liittolaisille Persianlahden ja Irakin sodasta.


title: Bronze Star

text: Pronssitähden, kuten myös hopeatähden on suunnitellut Rudolf Freund. Mitali on pronssista tehty symmetrinen viisisakarainen tähti, jonka sakaroiden kärkien kautta piirretyn ympyrän halkaisja on 1½ tuumaa (38mm). Etupuolella on tähden sisällä pienempi tähti, jonka sakaroiden kärkien kautta piirretyn ympyrän halkaisija on 3/16 tuumaa (4,8 mm). Kääntöpuolella on teksti ""HEROIC OR MERITORIOUS ACHIEVEMENT"" ja tila kunnimerkin saajan nimelle.


title: Bronze Star

text: Kulmistaan pyöristetty suorakaiteen muotoinen metallirengas kiinnittää tähden punaiseen nauhaan. Nauha on 1 3/8 tuumaa (35 mm) leveä ja siinä on viisi pystysuoraa raitaa. Raidat ovat sijaitsevat nauhassa symmetriset siten, että aivan reunoilla on kaksi valkoista raitaa, joiden levveys on 1/32 tuumaa (1 mm). Keskellä on ultramariinin värinen 1/8 tuumaa (3 mm) leveä raita, jota reunustavat kaksi valkoista 1/32 tuumaa (1 mm) leveää raitaa.


title: Push the Button

text: Push the Button voi tarkoittaa:


Yhdysvaltain maavoimien esikuntapäällikkö () on Yhdysvaltain maavoimien korkea-arvoisin upseeri, neljän tähden kenraali ja Puolustushaarakomentajien neuvoston jäsen. Esikuntapäällikön tehtävät ovat hallinnollisia eikä hänellä ole omia joukkoja johdettavana. Hän vastaa maavoimien rekrytoinnista, suunnittelusta, voimavaroista, johtamisesta ja määrää joukkoja sotatoimialueiden komentajien käyttöön sekä hoitaa muita maavoimaministerin määräämiä tehtäviä.


title: Yhdysvaltain maavoimien esikuntapäällikkö

text: Esikuntapäällikön nimittää presidentti nelivuotiskaudeksi ja senaatin enemmistön tulee hyväksyä nimitys. Komentajaksi nimitettävällä tulee olla kokemusta puolustushaarojen yhteistoiminnasta.


title: SpeedFan

text: SpeedFan on ilmainen tietokoneohjelma, jota käytetään pääasiassa tietokoneen lämpötilojen, jännitteiden, tuulettimien nopeuksien tarkkailuun sekä säätelyyn. Ohjelma kykenee myös keräämään S.M.A.R.T. -tietoja ja/tai mahdollistaa FSB-nopeuksien muuttamista, sellaisilla emolevyillä, jotka tukevat näitä mahdollisuuksia. Ohjelmisto näyttää mm. järjestelmän, GPU:n, CPU:n sekä AUX:n -lämpötiloja. SpeedFanin käyttö on automaattista, kuitenkin myös manuaalinen lämpötilojen säätely on mahdollista, mutta ei suositeltavaa. Pohjimmiltaan SpeedFan on laitteistomonitori, joka käyttää hyväkseen digitaalisia lämpötila-antureita sekä muuttaa tuulettimien pyörimisnopeuksia lämpötilatietojen perusteella.


title: SpeedFan

text: Joissakin tietokoneissa on jo valmiiksi sisäänrakennettu lämpötilamittari, yleensä tällaiset lämpömittarit ovat vähemmän edistyneitä kuin asiaan erikoistuneet ohjelmat.


title: SpeedFan

text: Suomalaisen AfterDawn.com:in lataussivusto


title: SpeedFan

text: SpeedFan -kotisivut


title: Louis Theroux

text: Louis Theroux (s. 20. toukokuuta 1970, Singapore) on brittiläinen televisiotoimittaja, jota on sanottu gonzo-journalistien ykköseksi. Hän on tehnyt sarjan "Louis Theroux'n vinksahtaneet viikonloput" ja BBC:lle useita dokumentteja, jotka käsittelevät usein Yhdysvaltoja.


title: Louis Theroux

text: Theroux syntyi Singaporessa amerikkalaisen kirjailijan Paul Theroux'n ja brittiläisen Anne Castlen perheeseen, johon kuului myös hänen isoveljensä, tuleva kirjailija ja tv-toimittaja Marcel Theroux. Näin ollen Theroux'lla on sekä Ison-Britannian että Yhdysvaltojen kansalaisuus. Perhe asui tuolloin Brittiläisen kansainyhteisön eri maissa; Marcel oli syntynyt kaksi vuotta aiemmin Ugandassa. Paul Theroux ja Anne Castle olivat naimisissa vuosina 1967–1993, minkä jälkeen Paul Theroux on avioitunut uudelleen. Louis Theroux'n serkku on amerikkalainen näyttelijä Justin Theroux.


title: Louis Theroux

text: Veljesten Louis'n ja Marcelin ranskalaiset nimet tulevat heidän isänsä Paulin puolelta. Paul Theroux'n isä oli kanadanranskalainen Albert Eugene Theroux ja äiti amerikanitalialainen Anne Ditami, ja molemmat olivat katolilaisia.


title: Louis Theroux

text: Louis muutti nelivuotiaana Englantiin Dorsetiin, jossa perhe ei asunut kovin kauan. Brittiläisen kasvatuksensa ja koulutuksensa hän sai Lontoossa. Käytyään muutaman vuoden Allfarthingin koulua hän siirtyi Westminster Schooliin, jossa hän ystävystyi koomikkojen Adam Buxtonin ja Joe Cornishin kanssa. Lisäksi hänen tuon ajan ystävänsä oli Nick Clegg, myöhempi liberaalidemokraattien johtaja ja Britannian varapääministeri, jonka kanssa hän teki Amerikan-matkankin. Lukion jälkeen hän siirtyi Magdalen Collegeen Oxfordiin, jossa hän suoritti kandidaatin tutkinnon ensiluokkaisesti pääaineenaan nykyhistoria. Tuohon aikaan hän laati elokuva-arvosteluja Grapevine-lehteen.


title: Louis Theroux

text: Hänen ensimmäinen työpaikkansa toimittajana oli vaihtoehtoisessa Metro Silicon Valley -ilmaisviikkolehdessä San Josessa Kaliforniassa. Vuonna 1992 hänet palkattiin kirjoittajaksi Spy-lehteen. Lisäksi hän työskenteli reportterina Michael Mooren "TV Nation" -ajankohtaisohjelmassa, jossa hän käsitteli tuntemattomampia kulttuuri-ilmiöitä, kuten Avonin ovikaupustelijoita Amazonilla, Jerusalem-syndroomaa ja Ku Klux Klanin pyrkimyksiä "brändätä" itsensä uudelleen valkoisen väestön kansalaisoikeusryhmänä. Kun vuosina 1994-1995 pyörinyt TV Nation lopetettiin, Theroux teki sopimuksen BBC:n kanssa. Tältä pohjalta syntyi "Louis Theroux'n vinksahtaneet viikonloput". Vaikka Theroux on tuosta lähtien ollut BBC:n palkkalistoilla, hän on toiminut avustajana useissa lehdissä, kuten hip hop -kulttuuria käsittelevässä Hip Hop Connection -lehdessä ja kirjoittaa edelleen The Idler -kulttuurilehteen.


title: Louis Theroux

text: Theroux asuu Harlesdenin alueella Lontoossa yhdessä kumppaninsa, televisio-ohjaaja Nancy Strangin kanssa. Pariskunnalla on kaksi poikaa.


title: Louis Theroux

text: "Vinksahtaneissa viikonlopuissa" (1998–2000) Theroux tutustui pääasiassa amerikkalaisiin marginaalisiin alakulttuureihin, kuten survivalisteihin, mustiin nationalisteihin, valkoisen ylivallan kannattajiin, evankelikaaleihin ja pornotähtiin. Yleensä hän asui näiden ryhmien keskuudessa ja noudatti heidän elämäntapojaan. Monesti hänen menetelmänsä paljasti hienovaraisesti ristiriitaisuuksia tai koomisia piirteitä vakavasti otetuista uskomuksista.


title: Louis Theroux

text: "When Louis Met…"-sarjassa ("Kun Louis tapasi...") (2000–2002) Theroux keskittyi joka jaksossa erilaisiin brittijulkiksiin, joiden arkeen hän osallistui. Siinä ohessa hän haastatteli heitä heidän elämästään ja kokemuksistaan. Hänen jaksonsa mediapersoona Jimmy Savilesta nousi Britannian Channel 4:n kyselyssä kaikkien aikojen parhaimpien dokumenttien TOP 50 -listalle.


title: Louis Theroux

text: Vuodesta 2003 alkaen Theroux on tehnyt pidempiä yksittäistä tiettyä aihealuetta käsitteleviä dokumenttielokuvia. Luonteeltaan ne ovat olleet vähemmän marginaalisia ja vakavampia kuin aikaisemmat. Maaliskuussa 2006 Theroux teki BBC:n kanssa sopimuksen 10 elokuvasta kolmen vuoden aikana. Dokumenteissa käsiteltyjä aiheita ovat olleet Lagosin rikollisjoukkiot, Amerikan uusnatsit, Israelin äärisionistit ja lasten psykiatrinen lääkitys. Vuonna 2007 tehty Westboron baptistikirkkoa käsitellyt dokumentti "USA:n vihatuin perhe" sai paljon myönteistä huomiota ulkomaisessa mediassa.


title: InfraRecorder

text: InfraRecorder on ilmainen, avoimen lähdekoodin CD/DVD-kirjoitusohjelma Windowsille. Ohjelman kehittämisen aloitti Christian Kindahl. InfraRecorder käyttää Cdrtools-ohjelmistokirjastoa levyjen polttamiseen.


title: InfraRecorder

text: InfraRecorder tukee levyjen päällekirjoitusta ja kaksipuolisia DVD:itä. InfraRecorderia voidaan käyttää myös polttamaan ISO-kuva levylle. Ohjelma osaa niin ikään myös luoda levyistä ISO-kuvia.


title: Duratrax

text: Duratrax on Amerikkalainen radio-ohjattujen pienoismallejen valmistaja. Tunnetuimpia malleja ovat evader bx, evader st, mini quake yms. yms. Evader bx ja st ovat 1/10 takavetoisia sähkökrossi autoja. Ja mini quake on taas 1/18 luokan minimonsteri.


title: Käsipallo olympialaisissa

text: Käsipallo oli ensimmäistä kertaa mukana kesäolympialaisten ohjelmassa Berliinin vuoden 1936 olympialaisissa, jolloin lajissa kilpailtiin vielä ulkokentillä. Berliinin jälkeen lajissa kilpailtiin seuraavan kerran vasta Münchenissä 1972, jolloin pelit oli siirretty sisätiloihin. Naisten käsipalloturnaus liitettiin olympialaisten ohjelmaan Montréalissa 1976.


title: Käsipallo olympialaisissa

text: Menestyneimpiä käsipallomaita olympialaisissa ovat miesten puolella olleet Neuvostoliitto, Ranska ja Kroatia. Naisissa parhaiten ovat menestyneet Neuvostoliitto, Tanska, Etelä-Korea ja Norja.


title: Marv Wolfman

text: Marvin A. ”Marv” Wolfman (s. 13. toukokuuta 1946 Brooklyn, New York) on yhdysvaltalainen Kirby- ja Eagle-palkittu sarjakuvakäsikirjoittaja, joka tunnetaan sarjakuvista "The Tomb of Dracula" ja "The New Teen Titans", sekä yhteisluomastaan hahmosta Blade.


title: Marv Wolfman

text: Wolfman opiskeli New Yorkissa High School of Art and Designissa animaation piirtäjäksi.


title: Nenad Zimonjić

text: Nenad Zimonjić (ser. Ненад Зимоњић, s. 4. kesäkuuta 1976 Belgrad, Jugoslavia) on serbialainen tennispelaaja ja entinen maailman ykköspelaaja nelinpelissä.


title: Nenad Zimonjić

text: Urallaan Zimonjić on tähän mennessä voittanut 44 miesten nelinpelin turnausta, mihin lukeutuu yksi Ranskan avointen ja kaksi Wimbledonin Grand Slamia. Zimonjić voitti Wimbledonissa kahtena peräkkäisenä vuotena (2008 ja 2009) yhdessä kanadalaisen Daniel Nestorin kanssa.


title: Nenad Zimonjić

text: Vuonna 1999 Zimonjić voitti ensimmäisen nelinpelin turnauksensa Delray Beachillä. Tuolloin hän pelasi valkovenäläisen Maks Mirnyn parina.


title: Nenad Zimonjić

text: Australian avoimissa 2001 hän selvitti tiensä nelinpelin välieriin australialaisen Wayne Arthursin kanssa.


title: Nenad Zimonjić

text: Wimbledonissa 2004 Zimonjić pääsi loppuotteluun Julian Knowlen parina. Samana vuonna hän voitti Australian avoimissa sekanelinpelin venäläisen Elena Bovinan kanssa. Seuraavana vuonna hän eteni loppuotteluun U.S. Openin sekanelinpelissä.


title: Nenad Zimonjić

text: Vuoden 2007 loppupuolella Zimonjićin nelinpelipariksi vakiintui kanadalainen Daniel Nestor ja he ovat siitä lähtien menestyneet arvokisoissa hyvin. He ovat voittaneet muun muassa Wimbledonissa 2008 ja 2009 sekä ATP World Tour Finals -turnauksen vuosina 2008 ja 2010.


title: Nenad Zimonjić

text: Ranskan avoimen tennisturnauksen hän voitti vuonna 2010 Daniel Nestorin kanssa.


title: Nenad Zimonjić

text: Toukokuussa 2008 Zimonjić meni naimisiin Mina Kneževićin kanssa. Heidän yhteiset kaksoset Leon ja Luna syntyivät joulukuussa 2008.


title: Nenad Zimonjić

text: s = sisäkenttäluov. = luovutusvoitto


title: Westerkerk

text:
Westerkerk ("Länsikirkko") on protestanttinen kirkko Amsterdamissa, Alankomaissa. Se rakennettiin vuosina 1620-1631 ja sen on suunnitellut Hendrick de Keyser.
Kirkon torni on maan korkein (85 metriä). Turistien on mahdollista kiivetä torniin ihailemaan sieltä avautuvia näkymiä.
Rembrandt van Rijn on todennäköisesti haudattu kirkkoon, mutta haudan paikka on jäänyt arvoitukseksi. Kirkon urkupaneelit maalasi Rembrandtin oppilas Gerard de Lairesse.


title: Westerkerk

text: Kirkon eteen on vuonna 1987 asetettu "Homomonument", joka on maailman ensimmäinen homoseksuaaleille omistettu muistomerkki. Se pystytetty toisen maailmansodan homoseksuaalivainojen muistoksi. Sen on suunnitellut hollantilainen Karin Daan. Monumentti koostuu kolmesta erillisestä vaaleanpunaisesta graniittikolmiosta, jotka symboloivat homoseksuaalisuuden menneisyyttä, nykyisyyttä ja tulevaisuutta.


title: Westerkerk

text: Kirkon eteläisellä seinustalla lähellä tornia on Anne Frankin patsas, joka pystytettiin vuonna 1975. Sen on tehnyt kuvanveistäjä Mari Andriessen. Patsaalta on noin sadan metrin matka Anne Frankin talolle. Päiväkirjassaan (merkintä 11.7.1942) Anne kertoo pitävänsä kirkon kellojen äänestä.


title: Zak Penn

text: Zak Penn (s. 1968) on yhdysvaltalainen elokuvakäsikirjoittaja ja -ohjaaja.


title: Zak Penn

text: Penn on kotoisin New Yorkista. Hän opiskeli Connecticutin Wesleyan Universityssä ja muutti pian valmistumisensa jälkeen vuonna 1990 länsirannikolle tavoitellakseen uraa Hollywoodissa. Yhdessä opiskelutoverinsa Adam Leffin kanssa he saivat myytyä käsikirjoituksensa, josta syntyi monien muutosten jälkeen "Last Action Hero" (1993).


title: Zak Penn

text: Penn on ollut käsikirjoittamassa useita supersankarielokuvia, kuten "X-Men 2", "", "Elektra", "Hulk", "The Incredible Hulk" ja "The Avengers".


title: Zak Penn

text: Käsikirjoittamisen lisäksi Penn on myös ohjannut elokuvat "Incident at Loch Ness" (2004) ja "The Grand" (2007).


title: Dan Harris

text: Dan Harris (s. 1979 Kingston, Pennsylvania) on yhdysvaltalainen elokuvakäsikirjoittaja ja ohjaaja, joka tunnetaan erityisesti työstään yhdessä Michael Doughertyn ja Bryan Singerin kanssa. Kolmikko on muun muassa kirjoittanut käsikirjoitukset elokuviina "X-Men 2" ja "Superman Returns".


title: Dan Harris

text: Harrisin ensimmäinen elokuvaohjaus oli "Imaginary Heroes", jota tähdittivät Sigourney Weaver, Jeff Daniels, Emile Hirsch ja Michelle Williams. Se esitettiin ensimmäisen kerran Toronton elokuvajuhlilla ja se avasi vuoden 2005 talvikauden saatuaan osakseen National Board of Review of Motion Picturesin tunnustusta.


title: Dan Harris

text: "Superman Returnsin" lisäksi, Harris ja Dougherty ovat kirjoittaneet yhdessä useita elokuvia, kuten "" ja "X-Men 2", joista jälkimmäisen Harris kirjoitti 22-vuotiaana elokuvaohjaaja Bryan Singerille. Singer oli ottanut Harrisin mukaan projektiin luettuaan tämän käsikirjoituksen "Imaginary Heroes" -elokuvalle. Samana vuonna Harrista kunnioitettiin yhdellä "Varietyn" kymmenen suositellun elokuvaohjaajan listoista.


title: Dan Harris

text: Harris toimii tällä hetkellä "I, Lucifer" -elokuvan parissa ohjaajana. Elokuva perustuu romaaniin, josta Harris ja Dougherty ovat luoneet käsikirjoituksen.


title: QBasic

text: QBasic on MS-DOS 5 ja 6:n mukana jaettu BASIC-tulkki, joka on vaillinainen versio QuickBASICista. QBasicista on karsittu pois kääntäjä, joten se ei voi luoda EXE-tiedostoja, eikä se pysty käsittelemään kirjastoja.


title: Luterilainen Sanan yhdyskunta

text: Luterilainen Sanan yhdyskunta on luterilainen Suomen vapaasta evankelis-luterilaisesta seurakuntaliitosta irtautunut uskonnollinen yhdyskunta, joka perustettiin vuonna 1983. Yhdyskuntaan kuuluvat Tampereen ja Luopioisten Luterilaisen sanan Seurakunnat, minkä lisäksi toimintaa järjestetään Ikaalisissa, Huittisissa, Ilmajoella ja Karstulassa. Yhdyskuntaan kuului 2015 168 jäsentä. Vuonna 1985 jäseniä oli 128.


title: Luterilainen Sanan yhdyskunta

text: Luterilaisen Sanan yhdyskunnan juuret ovat siinä evankelisen herätysliikkeen parissa 1920-luvulla nousseesta protestista, jossa katsottiin Suomen evankelis-luterilaisen kirkon etääntyneen aidosta luterilaisuudesta sekä oikeasta kirkkonäkemyksestä ja mukautunut maailmaan. Tämän seurauksena vuodesta 1923 perustettiin joukko vapaita evankelis-luterilaisia seurakuntia. Pian liikkeen johtomiesten välille tuli kuitenkin ristiriitoja, joiden vuoksi nämä seurakunnat vuonna 1928 muodostuivat kahdeksi organisaatioksi, jotka olivat Suomen vapaa evankelisluterilainen seurakuntaliitto sekä Suomen Vapaa Ev.-Lut. Kirkko (nykyinen Suomen tunnustuksellinen luterilainen kirkko).


title: Luterilainen Sanan yhdyskunta

text: Vuonna 1963 Suomen vapaalla evankelisluterilaisella seurakuntaliitolla oli kuusi seurakuntaa ja niissä 683 jäsentä. Nämä olivat jakautuneet seuraavasti: Vetelin seurakunnalla 195 jäsentä, Tampereen 175, Helsingin 110, Karstulan 105, Luopioisten 56 ja Ilmajoen 42. Vuonna 1980 jäsenmäärä oli 756.


title: Luterilainen Sanan yhdyskunta

text: 1970-luvun lopulla seurakuntaliiton sisällä oli kiistaa yhteiskristillisestä toiminnasta. Suurin osa jäsenistöstä kannatti tällaista toimintaa. Osa nuorista kävi kastamassa itsensä uudelleen ja alkoi käyttää luterilaisuudesta poikkeavaa kirjallisuutta ja kasetteja. Tällöin osa jäsenistöstä vaati näitten nuorten erottamista. He vetosivat tässä yhteydessä seurakuntaliiton perustajaan Heino Pätiälään, jonka mukaan ""seurakunnan pyhä velvollisuus on rankaista ja estää julkista väärää oppia ja jumalatonta elämää. Jos eivät neuvot ja varoitukset auta, niin väärän opin tunnustajat ja jumalattomuuden harjoittajat ovat eroitettavat seurakunnasta."" Koska erottamistoimiin ei ryhdytty, erosi osa seurakuntalaisista SVELS:istä ja perusti Luterilaisen Sanan yhdyskunnan vuonna 1983. Yhdyskuntaan muodostui kaksi seurakuntaa, Luopioisten ja Tampereen Luterilaisen Sanan seurakunnat. Yhdyskunnan jäsenmäärä oli 1985 128, vuonna 1990 140, vuonna 2000 170 ja vuonna 2010 157.


title: Luterilainen Sanan yhdyskunta

text: Luterilaisen Sanan yhdyskuntaan kuuluu kaksi seurakuntaa, Luopioisten Luterilaisen Sanan seurakunta ja Tampereen Luterilaisen Sanan seurakunta. Näiden paikkakuntien lisäksi seurakunnilla on toimintaa muun muassa Huittisissa, Ikaalisissa, Ilmajoella ja Karstulassa. Yhdyskunta julkaisee Paimen -lehteä, jonka painosmäärä on 430. Lehti ilmestyy kahdeksan kertaa vuodessa. Yhdyskunnalla on oikeus vihkiä avioliittoon, ja sen jäsen voi toimia Suomen evankelis-luterilaiseen kirkkoon kastettavan lapsen kummina. Kotisivuillaan yhdyskunta sanoo syyksi siihen, mikseivät sen jäsenet kuulu Suomen evankelis-luterilaiseen kirkkoon sen, että heidän mielestään syntiemme anteeksiantamusta Jeesuksen ristinkärsimyksissä hänen verensä kautta julistetaan nykyään kovin harvoista saarnatuoleista. Yhdyskunnan jäsenet katsovat tarvitsevansa muistutusta tästä tärkeimmästä asiasta jatkuvasti pysyäkseen ja vahvistuakseen uskossa. Yhdyskunnan toimintamuotoihin kuuluvat saarnatilaisuudet niillä paikkakunnilla, joilla asuu sen seurakuntien jäseniä, leirit sekä vuotuiset kesäjuhlat.


title: Luterilainen Sanan yhdyskunta

text: Luterilainen Sanan yhdyskunta on opiltaan luterilainen. Sen yhdyskuntajärjestyksessä todetaan seuraavasti: ""Luterilaisen Sanan Yhdyskunta ja siihen kuuluvat seurakunnat tunnustavat Pyhän Raamatun jokaiselta kohdaltaan varmaksi Pyhän Hengen vaikutuksesta kirjoitetuksi Jumalan sanaksi ja ainoaksi täysin päteväksi opin, uskon ja elämän ohjeeksi."" Heidän mukaansa Jumala on antanut Raamatun meille, jotta voisimme sieltä oppia hänestä ja hänen valmistamastaan pelastuksesta. Jonkin raamatunkohdan ollessa vaikea ymmärtää johtuu se siitä että olemme vain ihmisiä eikä siitä tule huolestua. Pelastus on Jumalan suuressa rakkaudessaan antama lahja meille, joka on valmistettu Jeesuksen lunastustyössä Golgatan ristillä. Tämä lahja on täysin ilmainen eikä ihminen kykene siitä mitenkään maksamaan. Pelastus tulee siitä, että uskoo tämän sovitustyön omalle kohdalleen. Luterilaisista tunnustuskirjoista yhdyskuntajärjestys toteaa seuraavasti: ""Yhdyskunta ja kukin seurakunta tunnustautuu myöskin kaikkiin evankelis-luterilaisen kirkon tunnustuskirjoihin, mikäli ne perustuvat Pyhän Raamatun sanaan, jolla on korkein tuomiovalta kaikissa kristillisen opin, uskon ja elämän asioissa.""


title: Asu No Yoichi!

text: Asu No Yoichi () on japanilaisen Yū Minamoton luoma mangasarja. Sarja kertoo nuoresta samuraista nimeltä Yoichi. Sitä julkaistiin japanilaisessa "Monthly Shōnen Champion" -lehdessä lokakuusta 2006 maaliskuuhun 2011. Mangasta on tehty myös animesarja, jota esitettiin Japanissa TBS-kanavalla keväällä 2009.


title: EXE (tiedostomuoto)

text:
EXE ("Executable file") on ohjelmatiedostomuoto tietokoneohjelman tallentamiseen. Käyttöjärjestelmä lataa tiedoston ja suorittaa siinä olevan ohjelmakoodin.
Muotoa tukevia alustoja ovat DOS, Windows, ReactOS ja OS/2.


title: EXE (tiedostomuoto)

text: 16-bittisessä DOS:ssa käytössä oli MZ-tiedostomuoto ajettaville ohjelmille. Aiempi DOS:n tukema muoto oli 64 kilotavun COM-tiedosto.


title: EXE (tiedostomuoto)

text: Windowsissa ajettavat ohjelmat käyttävät Portable Executable -muotoa, joka voi olla 32- tai 64-bittinen (PE+).


title: EXE (tiedostomuoto)

text: OS/2:ssa käytetty LX-muoto oli 16-/32-bittinen. LX-muoto oli lineaarinen 32-bittinen muoto kun taas NE-muoto oli 16-bittinen segmentoitu muoto.


title: EXE (tiedostomuoto)

text: OS/2:n LE-muoto tuki 16-, 32- tai 64-bittistä konekieltä.


title: Michael Dougherty

text: Michael Dougherty on yhdysvaltalainen elokuvakäsikirjoittaja, joka tunnetaan erityisesti töistään yhdessä Dan Harrisin ja Bryan Singerin kanssa. Kolmikko on ollut tekemässä muun muassa elokuvia "X-Men 2" ja "Superman Returns". Vuonna 2007 Dougherty ja Harris palkittiin parhaan käsikirjoituksen Saturn-palkinnolla "Superman Returns" -elokuvasta.


title: Pentti Helin

text: Pentti Helin (s. 1. maaliskuuta 1934) on entinen suomalainen jalkapalloilija.


title: Pentti Helin

text: Laitahyökkääjänä pelannut Helin edusti koko uransa Rauman Palloa. Hän pelasi seurassa vuosina 1954–1964 kahdeksan kautta 1. divisioonassa ja kolme kautta 2. divisioonassa. Helin teki uransa aikana 1. divisioonassa 47 maalia. Vaikka Helin ei pelannutkaan yhtään ottelua mestaruussarjassa, hän edusti kuitenkin maajoukkuetta yhdessä maaottelussa vuonna 1960.


title: Finlands svenska pingstsamfund

text: Finlands svenska pingstsamfund (FSP) on opillisesti helluntaiherätykseen lukeutuva kirkkokunta, joka on rekisteröity uskonnolliseksi yhdyskunnaksi 24. marraskuuta 2003. Sen muodostavat siihen kuuluvat seurakunnat ja näiden henkilöjäsenet. Yhdyskunnan jäseniksi voivat liittyä Suomen ruotsinkieliset helluntaiseurakunnat. Tehtävänjako yhdyskunnan ja siihen kuuluvien seurakuntien välillä toimii siten, että varsinaisen hengellisen toiminnan hoitavat seurakunnat ja yhdyskunta edustaa seurakuntia näiden yhteisissä asioissa kotimaassa ja ulkomailla sekä toimii seurakuntien keskinäisenä yhteydenpitovälineenä. Vuonna 2012 jäseniä oli 145. Yhdyskuntaan kuuluvia ja muita ruotsinkielisiä helluntailaisia on Suomessa tiettävästi yhteensä noin 3000.


title: Demonstratiivipronomini

text: Demonstratiivipronominit (myös "osoituspronominit" eli "osoitusasemot") ovat pronomineja, jotka viittaavat johonkin esineeseen tai asiaan. Suomen kielen demonstratiivipronominit ovat yksikössä "tämä", "tuo" ja "se", monikossa "nämä", "nuo" ja "ne". Puhekielessä ja murteissa persoonapronominit "hän" ja "he" korvataan yleensä demonstratiivipronomineilla "se" ja "ne". "Tämä" ja "nämä" viittaavat puhujan ulottuvilla olevaan kohteeseen, "tuo" ja "nuo" olemassa, mutta ei ulottuvilla olevaan kohteeseen sekä "se" ja "ne" kohteeseen, joka ei ole läsnä tai vain kuulijan huomattavissa.


title: Demonstratiivipronomini

text:
Demonstratiivipronominit taipuvat kaikissa sijoissa pääsanansa mukaan. Niitä on mahdollista käyttää joko yksin tai substantiivin yhteydessä.
Ruotsissa demonstratiivipronomineissa tämä ja tuo riippuu pääsanasta, valitaanko "den" vai "det".


title: Manuel Schenkhuizen

text: Manuel "Grubby" Schenkhuizen (s. 11. toukokuuta 1986 Nieuwegein, Alankomaat) on alankomaalainen tietokonepelaamisen ammattilainen. Hän on pelannut pääasiassa "Warcraft III:a" ja "Warcraft III: The Frozen Thronea". Örkillä pelannut Schenkhuizen on voittanut yli 38 LAN-turnausta, joista kuusi on maailmanmestaruuksia. Vuonna 2011 hän siirtyi pelaamaan Starcraft II:sta, mutta on sittemmin palannut takaisin pelaamaan Warcraft III:a, ja toimii nykyisin pelin suosittuna livestriimaajana. Hänen uransa koostuu lähinnä soolona pelaamisesta, mutta hän pelaa myös 2 vastaan 2 -otteluita muun muassa Arvid Fekkenin, Yoan Merloin sekä Olav Undheimin kanssa. Grubby kuului yhteen maailman menestyneimpään Warcraft 3 -tiimin, brittiläiseen 4Kingsiin. Sittemmin hän on kuulunut tanskalaiseen MeetYourMakersiin sekä pohjoisamerikkalaiseen Evil Geniusesiin.


title: Ólafur Stefánsson

text: Ólafur Indriði Stefánsson (s. 3. heinäkuuta 1973 Reykjavik) on islantilainen käsipalloilija ja olympiamitalisti.


title: Ólafur Stefánsson

text: Pitkän pelaajauran ulkomailla tehnyt Ólafur toimi Islannin joukkueen kapteenina Pekingin kesäolympialaisissa 2008. Yllätysmenestykseen yltänyt joukkue saavutti lopulta olympiahopeaa häviten finaalissa Ranskalle maalein 23-28.


title: Ólafur Stefánsson

text: Ólafur on valittu Islannin vuoden urheilijaksi vuosina 2002, 2003 ja 2008.


title: Ólafur Stefánsson

text: Koripalloilija Jón Arnór Stefánsson on Ólafurin veli.


title: Made in Brooklyn

text: Made in Brooklyn on toinen studioalbumi Wu-Tang Clanin jäsen Masta Killalta.


title: Lautturi

text: Lautturi on PMMP:n toinen single yhtyeen viidenneltä albumilta "Veden varaan". Radioille single jaettiin 6. huhtikuuta ja digitaalisesti se julkaistiin 27. huhtikuuta 2009.Kappaleen musiikkivideon nähtiin ensi kertaa The Voicen Heräämössä 7. toukokuuta 2009. Videon on ohjannut myös kahden muun PMMP-musiikkivideon ohjannut Mika Kurvinen. Videolla esiintyy myös näyttelijä Jaana Saarinen.


title: Lautturi

text: Musiikkivideo on kuvattu Helsingin Laajasalon Furuvikissa.


title: Luettelo Suomen salibandyn sarjatasoista

text: Tämä on luettelo Suomen salibandyn sarjatasoista


Return to the 36 Chambers: The Dirty Version on hip hop -yhtye Wu-Tang Clanista tunnetun Ol’ Dirty Bastardin ensimmäinen sooloalbumi. Albumi julkaistiin 28. maaliskuuta 1995.


title: Mark Knowles (tennispelaaja)

text: Mark Knowles (s. 4. syyskuuta 1971 Nassau, Bahama) on bahamalainen tennispelaaja ja entinen maailman ykköspelaaja nelinpelissä.


title: Mark Knowles (tennispelaaja)

text: Urallaan hän on tähän mennessä voittanut 55 miesten nelinpelin turnausta, joista kolme on Grand Slam -voittoja kanadalaisen Daniel Nestorin parina. Knowles voitti myös Wimbledonissa 2009 sekanelinpelin yhdessä saksalaisen Anna-Lena Grönefeldin kanssa.


title: Mark Knowles (tennispelaaja)

text: 24. kesäkuuta 2002 Knowlesista tuli maailmanlistan nelinpelin ykköspelaaja. Kaksinpelissä hänen korkein sijoituksensa on 96. Tämän hän saavutti 24. kesäkuuta 1996.


title: Mark Knowles (tennispelaaja)

text: Knowles on ollut jäsen Bahaman Davis Cupissa vuodesta 1996 lähtien. Hän on myös osallistunut vuosien 1992, 1996, 2000, 2004 ja 2008 kesäolympialaisiin.


title: Mark Knowles (tennispelaaja)

text: Bogotassa 2004 hän otti uransa toisen nelinpelin voittonsa yhdessä kanadalaisen Daniel Nestorin kanssa. Knowlesista tuli hänen pitkäaikainen otteluparinsa ja he voittivat kolme Grand Slam-turnausta (Australian avoimet 2002, Yhdysvaltain avoimet 2004 ja Ranskan avoimet 2007). Ainoa Grand Slam-voitto, joka Knowlesilta vielä puuttuu on Wimbledonista.


title: Mark Knowles (tennispelaaja)

text: 5. heinäkuuta 2006 Knowles osallistui Wimbledonin tähän mennessä pisimpään kestäneeseen nelinpeliotteluun, joka kesti kuusi tuntia ja yhdeksän minuuttia.


title: Mark Knowles (tennispelaaja)

text: Knowlesin viimeisin saavutus on Wimbledonista 2009, jossa hän voitti sekanelinpelin loppuottelussa saksalaisen Anna-Lena Grönefeldin kanssa Leander Paesin ja Cara Blackin erin 7-5, 6-3.


title: Mark Knowles (tennispelaaja)

text: Joulukuussa 2003 Knowles meni naimisiin Dawnin kanssa. Heillä on kaksi lasta, Graham (s. 2005) ja Brody (s. 2008).


title: 22 asteen sivuavat kaaret

text: 22 asteen sivuavat kaaret ovat 22 asteen renkaan ympärillä usein näkyviä kaaren muotoisia haloilmiöitä.


title: 22 asteen sivuavat kaaret

text: Kaarien muoto muuttuu voimakkaasti Auringon korkeuden vaihdellessa. Kun Aurinko on noin 40 asteen korkeudella, 22 asteen alla -ja ylläsivuavat kaaret voivat yhtyä ja muodostaa omenanmuotoisen kuvion. Kun Auringon korkeus ylittää 70 astetta, kaaret eivät enää erotu, sillä ne ovat sulautuneet 22 asteen renkaaseen.


title: 22 asteen sivuavat kaaret

text: Kaaret näkyvät Suomessa keskimäärin 90 kertaa vuodessa.


title: Sivuavat kaaret

text: Sivuavat kaaret voivat olla seuraavia haloilmiöitä:


title: Álex Ubago

text: Alejandro Martínez de Ubago Rodríguez (s. 29. tammikuuta 1981 Vitoria, Espanja) on espanjalainen poplaulaja ja -lauluntekijä, joka tunnetaan nimellä Álex Ubago.


title: Robin (Tim Drake)

text: Robin, oikealta nimeltään Tim Drake on DC Comicsin kustantama sarjakuvahahmo, jonka loivat Marv Wolfman ja Pat Broderick. Se teki ensi esiintymisensä Tim Drakena "Batman"-sarjakuvan numerossa 436 ja myöhemmin Robinina samaisen sarjakuvan numerossa 442, vuonna 1989. Drake on myös ensimmäinen Robin jolla oli oma sarjakuvasarja vuosien 1993–2009 aikana. Elokuusta 2009 lähtien Tim Drake on seikkaillut Red Robinina nimikkosarjakuvassaan.


title: Robin (Tim Drake)

text: Tim Drake kävi lapsena katsomassa Lentävien Graysonien esitystä, jolloin heidät murhattiin. Muutama vuosi myöhemmin, nähtyään kuvamateriaalia Batmanin ja Robinin taistelusta Pingviiniä vastaan, jossa Robin teki nelinkertaisen ilmavoltin hän päätteli Robinin olevan Dick Grayson, sillä harva osaisi tehdä kyseisen liikkeen. Lisäksi Drake sai tietää Bruce Waynen olevan Graysonin holhooja, jonka perusteella hän tuli siihen johtopäätökseen, että Wayne oli Batman. Drake jatkoi kaksikon seikkailujen seuraamista myös Graysonin tultua Nightwingiksi ja Jason Toddin tultua uudeksi Robiniksi. Toddin kuoltua hän tuli siihen johtopäätökseen, että uusi Robin on tarpeen. Nightwingin jätettyä Teinititaanit hetkeksi pyrkiäkseen selvittämään ajatuksensa, Drake seurasi häntä yrittäen suostutella sankaria auttamaan Batmania. Batmanin ja Nightwingin keskustellessa riidoistaan he joutuivat yllättäen Kaksinaaman sieppaamiksi. Drake otti lopulta Robinin asun ylleen ja onnistui pelastamaan kaksikon Alfredin avustuksella. Batman suostui ottamaan Draken uudeksi Robiniksi aluksi koeajaksi. Hän harjoitteli useita kuukausia, aluksi Alfredin, sitten Batmanin ja lopuksi Nightwingin opissa. Päihitettyään Linnunpelättimen, joka piti Batmania ja Vicky Valea vankeinaan hän päätti uusia Robinin asun omanlaisekseen. Batman lähetti Draken matkalle Euroopan halki, jossa häntä opetettaisiin yhä enemmän kamppailulajeissa ja muissa rikollisia pysäyttävissä keinoissa.


title: Robin (Tim Drake)

text:
Drake oli alun innokkuudesta huolimatta epäileväinen tullesaan uudeksi Robiniksi, mutta sai lohtua Bruce Waynelta joka kertoi uskovansa nuoreen poikaan. Wayne luotti myös siihen, että hänen parillaan olisi enemmän järkeä kuin taipumusta rynnätä tappeluihin. Ennen todellista koitosta Gothamin kaduilla Drake lähti Euroopan kiertueelleen harjoitellakseen taistelutaitojaan. Ensimmäiseksi Drake matkasi Pariisiin, jossa hän opiskeli kiinalaisen kamppailulajien mestarin Rahul Laman opeissa. Pariisin kaduilla hän kohtasi myös erinäisiä rikollisia, kuten King Snaken organisaation jota jahtasi Lady Shiva. Kaksikko seurasi rikollispomoa Hongkongiin, jossa Shiva opetti Drakelle lisää kamppailemisesta. Samalla hän sai lahjaksi kokoontaitettavan bo-sauvan. Kaksikko jahtasi samalla King Snakea, joka aikoi päästää ruton Hongkongin kaduille. Shiva ja Drake erkanivat löydettyään King Snaken piilopaikan. Clyde löysi rikollispomon ensiksi, mutta kuitenkin kuoli roiston käsittelyssä. Drake onnistui lopulta voittamaan King Snaken, mutta kieltäytyi tappamasta häntä, toisin kuin Shiva oli käskenyt tehdä. Drake päätti palata takaisin Gothamiin valmiina asettumaan Batmanin rinnalle taistelemaan kaupunkinsa rikollisia vastaan.
Drake poikkesi myös edellisistä Robineista. Hän ei ollut yhtä akrobaattinen kuin alkuperäinen Robin, Dick Grayson, mutta oli tätä huomattavasti parempi etsivä. Drake joutui harjoittelemaan ketteryyttään hivenen vanhemmalla iällä kuin Grayson, joka oli pienestä pitäen toiminut sirkuksessa. Drake oli myös huomattavasti rauhallisempi kuin aggressiivinen Jason Todd.


title: Robin (Tim Drake)

text: Tim Drake esiintyi ensi kerran vuonna 1997 "The New Batman Adventuresissa", jossa hän oli sekoitus Jason Toddia ja Tim Drakea. Hahmon ulkoasu oli hyvin pitkälti suunniteltu Draken mukaan, mutta hahmon synnyintarina ja luonne perustui Jason Toddiin. Myöhemmin se esiintyi samaan universumiin sijoittuvassa "", jossa se esiteltiin 62-vuotiaana sähköinsinöörinä. Se esiintyi myös muistelmissa Robinin roolissa. Vuonna 2003 se teki viimeisen esiintymisensä DC-animaatiouniversumissa elokuvassa "".


title: Recess: Taking the Fifth Grade

text: Recess: Taking the Fifth Grade on "Disneyn Välitunti" -animaatiosarjaan pohjautuva animaatioelokuva, jonka tuotti Walt Disney Television Animation. Se julkaistiin vuonna 2003.


title: Harmaakaljumesikko

text: Harmaakaljumesikko ("Melipotes fumigatus") eli aiemmalta nimeltään kaljunaamamesikko on Papua-Uudessa-Guineassa ja Indonesiassa esiintyvä mesikkoihin kuuluva varpuslintulaji.


title: Harmaakaljumesikko

text: Pituudeltaan harmaakaljumesikko on noin 22 cm. Selästään lintu on tumman ruskeanharmaa. Vatsa ja rinta ovat harmaat; rinta on muuta alaruumista vaaleampi. Silmänympärykset ovat lajilla paljaat ja väriltään punaiset, oranssit tai keltaiset. . Laji muistuttaa ulkonäöltään marmorimesikkoa ("Pycnopygius cinereus"); marmorimesikolla on kuitenkin siniharmaat silmänympärykset ja rinnassa valkeita laikkuja.


title: Harmaakaljumesikko

text: Harmaakaljumesikkoa esiintyy Indonesiassa ja Papua-Uudessa-Guineassa . Papua-Uudessa-Guineassa populaatio on keskittynyt maan keskiosan vuoristosademetsiin ja metsien reunamille. Lisäksi lajia esiintyy puutarhoissa ja puistoissa. . Laji elää tavallisimmin metsissä, jotka sijaitsevat 1 000–4 200 metrin korkeudella merenpinnasta.


title: Harmaakaljumesikko

text: Harmaakaljumesikko ei ole yhtä äänekäs ja vilkas kuin useat muut mesikkolajit: Se saattaa istuksia puussa pitkänkin aikaa hiljaa. Lajin pesimäkausi kestää elokuusta lokakuulle. Pesä on harva ja kuppimainen; lintu rakentaa sen lehdistä ja sammaleesta. Naaras munii yhden munan, ja kuoriutunutta poikasta ruokitaan hedelmillä.


title: Harmaakaljumesikko

text: Harmaakaljumesikko syö hedelmiä ja marjoja puista ja pensaista sekä myös hyönteisiä.


title: Aila Niinimaa-Keppo

text: Aila Niinimaa-Keppo (30. tammikuuta 1952 Revonlahti – 20. kesäkuuta 2009 Vantaa) oli suomalainen toimittaja ja viestintäalan yrittäjä, joka oli julkisuudessa erityisesti Suomi–Georgia-seuran puheenjohtajana.


title: Aila Niinimaa-Keppo

text: Niinimaa-Keppo opiskeli Markkinointi-instituutissa ja suoritti yliopistossa viestintäalan arvosanoja. Hän oli alkuun Mainos-renkaan ja Finnsov-matkojen palveluksessa mutta perusti oman viestintäyrityksen Prominorin ('pienemmän puolesta') 1987. Niinimaa-Keppo oli aloitteentekijänä Suomi–Georgia-seuran perustamiseksi 1989. Herätteenä sille oli hänen matkansa Gruusiaan Tbilisiin juuri, kun siellä tukahdutettiin väkivaltaisesti neuvostovastaiset mielenosoitukset. Hän välitti tapahtumat suomalaisille tiedotusvälineille. Vuoden 1991 presidentinvaaleissa hän taisteli Zviad Gamsahurdian valinnan puolesta ja kirjoitti seuraavan vuoden vallankaappauksesta kirjan "Shevarnadzen valhe". Niinimaa-Keppoa on luonnehdittu tulisieluiseksi oikeudenmukaisuuden edistäjäksi, joka uskoi totuuden voimaan.


title: Private Eye

text: Private Eye on vuonna 1961 perustettu satiirinen brittiläinen aikakauslehti. Se ilmestyy joka toinen viikko, ja sen levikki on noin 250 000 kappaletta. Lehden päätoimittaja on Ian Hislop. "Private Eye" on Britannian suurilevikkisin ajankohtaisiin asioihin keskittynyt aikakauslehti.


title: Stefan Soltesz

text: Stefan Soltesz (s. 6. tammikuuta 1949 Unkari) on unkarilainen kapellimestari ja intendentti, joka työskentelee Saksassa.


title: Stefan Soltesz

text: Soltesz on opiskellut Wienissä Musiikin ja esittävien taiteiden korkeakoulussa johtamista, säveltämistä ja pianonsoittoa.


title: Stefan Soltesz

text: Soltesz on Essenin Aalto-Theaterin musiikillinen johtaja eli Generalmusikdirektor ja intendentti. Hänen aikanaan Aalto-Theater on noussut yhdeksi Saksan parhaista. Soltesz aloitti uransa harjoituspianistina, minkä jälkeen hän toimi monen maineikkaan kapellimestarin assistenttina. Christoph von Dohnányi nosti hänet Hampurin valtionoopperan kapellimestariksi, ja sen jälkeen hän on vieraillut kaikissa merkittävissä eurooppalaisissa oopperataloissa. Savonlinnan oopperajuhlilla hän johti kesällä 2009 oopperaorkesteria "Madame Butterflyn" esityksissä.


title: Svetlana Abrosimova

text: Svetlana Olegovna Abrosimova (, 9. heinäkuuta 1980 Leningrad) on venäläinen koripalloilija ja olympiamitalisti. Tällä hetkellä hän edustaa UMMC Jekaterinburgia. Abrosimova on 188 senttiä pitkä ja hän painaa 76 kiloa.


title: Svetlana Abrosimova

text: Abrosimova on osallistunut Venäjän koripallojoukkueessa Sydneyn vuoden 2000 ja Pekingin vuoden 2008 kesäolympialaisiin. Jälkimmäisessä Venäjä voitti olympiapronssia. Hänellä on myös Euroopan mestaruus vuodelta 2007 ja Maailmancupin pronssia vuodelta 2003. Seuratasolla Euroopassa Abrosimova on voittanut Venäjän mestaruuden vuosina 2005–2007 ja 2009, Euroliigan 2005 ja 2007 sekä Venäjän cupin 2009.


title: Svetlana Abrosimova

text: Connecticutin yliopistossa UConnin joukkueessa Abrosimova voitti NCAA:n mestaruuden. Vuoden 2001 WNBA:n valintatilaisuudessa Minnesota Lynx valitsi hänet ensimmäisellä kierroksella (numerolla seitsemän). Pekingin olympialaisten 2008 jälkeen hän siirtyi Connecticut Suniin. WNBA:n ollessa tauolla, Abrosimova on edustanut useita eurooppalaisseuroja.


title: Vaihto

text: Vaihto tarkoittaa oikeustieteessä sopimusta, jolla irtaimen tai kiinteän esineen omistusoikeus luovutetaan toiselle siten, että vastikkeena on jotakin muuta kuin rahaa. Kun vastikkeena on sekä rahaa että tavaraa, pidetään oikeustointa vaihtona, jos tavaran arvo on vähintään puolet vaihdetun esineen arvosta. Jos tavaran arvo on vähemmän kuin puolet koko arvosta, on kyseessä kauppa.


title: Vaihto

text: Vaihtoon sovelletaan samoja oikeussääntöjä kuin kauppaankin. Kiinteistön vaihdossa on noudatettava kiinteistön kauppaa koskevia määräyksiä. Tilusvaihdoksi nimitetyssä maanmittaustoimituksessa maatilan tiluksia vaihdetaan toisen tilan tiluksiin. Se voidaan tietyin edellytyksin toimittaa, vaikka tilojen omistajat eivät kykene sopimaan vaihdosta. Vaihto on menettänyt merkitystään sopimusmuotona, mutta se on melko tavallinen esimerkiksi auto- ja maatalouskonekaupassa.


title: Vaihto

text: Vaihtoon sovelletaan kauppalakia (355/1987). Myyjän rahavaatimukseen sovelletaan samoja määräyksiä kuin kaupassakin. Myyjän vastaanottaman tavaran osalta hän on samassa asemassa kuin tavaran ostaja. Jos tavara osoittautuu virheelliseksi, voi myyjä vaatia sopimuksen purkamista, virheen korjaamista, hinnanalennusta tai vahingonkorvausta.


title: Hallintonormi

text: Hallintonormi tarkoittaa laajasti ymmärrettynä hallintoelimen tekemää norminmuotoista päätöstä. Yleensä se ymmärretään suppeammin ja sillä tarkoitetaan vain sellaisia hallintoelinten määräyksiä ja ohjeita, joihin sisältyy ylemmän toimielimen suorittamaa alaistensa johtoa ja valvontaa. Hallintonormit koskevat tavallisesti teknisiä yksityiskohtia, jotka liittyvät lainsäädännön määräysten toimeenpanoon, talousarvion käytännön soveltamiseen tai suunnitelmien toteutukseen. Hallintonormin käytännön muoto on esimerkiksi hallintopäätös, menettelyohje, soveltamismääräys tai yleiskirje.


title: Hallintonormi

text: Yksityisille henkilöille tai oikeushenkilöille viranomainen ei voi hallintonormilla luoda velvollisuuksia, vaan ne kohdistuvat ainoastaan toisiin hallintoelimiin tai niiden henkilöstöön. Hallintonormin määräyksen laiminlyönti tai sen vastainen menettely on virkarikos. Ohjeet eivät sen sijaan yleensä sido virkamiestä samalla tavoin.


title: Erdősin–Selfridgen lause

text: Lukuteoriassa Erdősin–Selfridgen lauseen mukaan peräkkäisten kokonaislukujen tulo ei voi olla kokonaisluvun potenssi. Erdős ja Selfridge todistivat artikkelissaan itse asiassa vahvemman tuloksen: Olkoot k,l,n kokonaislukuja, joille k>2, l>2 ja formula_1, missä formula_2 on pienin alkuluku, joka on vähintään formula_3. Tällöin on olemassa alkuluku formula_4, jolle formula_5, missä formula_6 on formula_7:n potenssi, joka jakaa luvun formula_8.


title: Erdősin–Selfridgen lause

text: Erdős, P. & Selfridge, J. L.:"The product of consecutive integers is never a power", Illinois J. Math. 19 (1975), 292-301.


title: Lady Pank

text: Lady Pank on puolalainen rockyhtye, joka aloitti vuonna 1981. Vuonna 1985 yhtye esiintyi Ruisrock-festivaaleilla.


title: Hollow Fields

text: Hollow Fields on Madeleine Roscan luoma kolmiosainen mangasarja.


title: Hollow Fields

text: Sarjan päähenkilö on 9-vuotias tuiki tavallinen tyttö Lucy Snow. Hän kirjautuu vahingossa tavallisen ala-asteen sijaan hullujen tiedemiesten jälkikasvulle tarkoitettuun peruskouluun, Hollow Fieldsiin. Koulussa on karmivia oppiaineita, esimerkiksi haudanryöstämistä ja tappajarobottien rakentamista. Jokaisen kouluviikon päätteeksi huonoimmat arvosanat saanut oppilas joutuu tuulimyllyssä pidettävään jälki-istuntoon, josta kukaan ei ole palannut. Lucy päättää selvittää tuulimyllyn arvoituksen ja pelastaa muut lapset. Se ei kuitenkaan ole helppo tehtävä, sillä insinöörit tuntuvat seuraavan Lucya koko ajan.


title: Hollow Fields

text: Lucy Snow on sarjan päähenkilö. Hän on 9-vuotias tyttö, joka erehdyksessä kirjoittautuu väärään kouluun. Hän kilpailee Summer Polanskin kanssa.


title: Hollow Fields

text: Claude McGinty on 10-vuotias oppilas. Hän yrittää paeta Hollow Fieldsistä kahden ystävänsä kanssa. Kun Lucy ensimmäinen kerran tapaa Clauden, hän on kylmä Lucylle.


title: Hollow Fields

text: Summer Polanski on älykkäin opiskelija Hollow Fieldsissä. Hän on hyvin kaunis ja koulun suosittu tyttö. Hän halveksii Claudea, koska Claude on älykkäämpi.


title: Hollow Fields

text: Carmen on Summerin paras ystävä, tai ainakin Carmen haluaisi asian olevan niin. Summer käyttää Carmenia likaisten töidensä tekijänä ja työmäärä tuplaantuu, kun Summerin toinen lakeija Francine lähetettiin tuulimyllyyn ensimmäisen osan lopussa.


title: Hollow Fields

text: Simon Belljoy on Lucyn ensimmäinen ystävä. Hän on ensimmäinen henkilö, jonka Lucy näkee otettavan tuulimyllyyn. Simon onnistuu pakenemaan kaksi kuukautta myöhemmin ja kertoo Lucylle jotakin, mutta jää pian sen jälkeen kiinni. Hänellä on valtava viitta ja hän leijuu ympäriinsä.


title: Hollow Fields

text: Neiti Eleanor Weaver on koulutuskeskuksen päällikkö, jonka hän on rakentanut enimmäkseen itse. Hän on erittäin kylmä ja julma oppilaita kohtaan. On ilmennyt, että kaikki insinöörit olivat 80 vuotta sitten ihmisiä.


title: Hollow Fields

text: Neiti Emily Notch on koulun kotiapulainen. Hän oli se, joka antoi Lucyn tulla Hollow Fieldsiin. Hän on iloinen ja kiireinen, mutta on melko synkkä ja julma, kun hän kurittaa lapsia.


title: Hollow Fields

text: Neiti Ricketts on nuorin ja kiltein opettaja, josta oppilaat pitävät. Hän on myös koulun terveydenhoitaja ja hänen toimialueensa on sairaalan siipi.


title: Hollow Fields

text: Herra Archibald Croach on yksi opettajista. Hän on tiukka, äkkipikainen ja pelottaa lapsia. Neiti Weaver on työskennellyt hänen isälleen. Hän inhoaa lapsia ja ei halua olla yhteydessä muihin ihmisiin.


title: Hollow Fields

text: Neiti Scurt on yksi Hollow Fieldsin insinööreistä. Koska hän on paljon vanhempi kuin suurin osa muista insinööreistä, hänen ruumiinsa vaatii muita enemmän pakoputkia. Hän johtaa kokeita, jotka järjestetään kaksi kertaa vuodessa. Vihainen ja huonotuulinen neiti Scurt suorastaan nauttii lapsien loukkaamisesta. Varsinkin, jos he eivät ole pärjänneet kokeissa.


title: Hollow Fields

text: Stinch on koulun isäntä. Hän tekee mitä vain saadakseen kiinni opiskelijat, jotka tekevät jotain väärin ja vie heidät säilöön. Hänen todellinen sukupuolensa, ikänsä ja rotunsa on kaikille tuntematon.


title: Hollow Fields

text: Lucy löytää Tohtori Atticus Normandy Bleakin kirjastosta.


title: Hollow Fields

text: Dino -pehmolelu on Lucylla aina mukanaan.


title: Isak Kaitera

text: Isak (Iikka) Kaitera (20. helmikuuta 1885 Liminka – 26. huhtikuuta 1941) oli suomalainen Oulussa asunut liikemies joka toimi aktiivisesti suojeluskunnissa ja Lapuan liikkeen piirissä.


title: Isak Kaitera

text: Kaiteran vanhemmat olivat maanviljelijä Iikka Kaitera ja Maria Sofia Snellman. Hän kävi 4 luokkaa yhteiskoulua ja Raahen Porvari- ja Kauppakoulun 1905–1909. Kaitera oleskeli sitten Berliinissä 1910–1912. Palattuaan Suomeen hän toimi "Oulun Elanto Oy":n toimitusjohtajana 1912 ja Oulun läänin keskinäisen paloapuyhdistyksen ja eläinvakuutusyhdistyksen toimitusjohtajana 1913.


title: Isak Kaitera

text: Kaitera oli mukana perustamassa Oulun suojeluskuntaa lokakuussa 1917 ja Suomen sisällissodan aikana hän oli Oulun ja Pohjolan piirin edustajana valkoisten ylipäällikkö C. G. E. Mannerheimin neuvottelukunnassa. Kaitera toimi sittemmin Oulun suojeluskunnan piiripäällikkönä ja oli Suojeluskuntain Kauppa Oy:n, Suojeluskuntain Ase- ja Konepaja Oy:n sekä Suojeluskuntain Kustannus Oy:n hallitusten jäsen yhtiöiden perustamisesta lähtien.


title: Isak Kaitera

text: Kaitera oli Liittopankki Oy:n Oulun konttorin johtajana 1928–1932 ja Oulussa ilmestyneen sanomalehti Kaikua kustantaneen "Kirjola Oy":n toimitusjohtajana 1932–1941. Kaitera oli myös Kaiun päätoimittajana 1933–1941 sen jälkeen kun IKL valtasi lehden 1933. Kaiku oli tässä vaiheessa Kokoomuksen ja IKL:n yhteinen äänenkannattaja Oulussa. Kunnallispolitiikassa Kaitera oli Oulun kaupunginvaltuuston jäsen 1931–1936, Oulun kaupungin kunnallisraatimies 1940–1941 sekä lisäksi hän toimi Latvian varakonsulina Oulussa 1926–1940.


title: Isak Kaitera

text: Iikka Kaitera oli naimisissa vuodesta 1917 Aura Alina Hurmerinnan kanssa.


title: Seututie 435

text: Seututie 435 on Savonlinnan Kallislahdesta Sulkavan kirkonkylän ohitse Sulkavan Siikakoskelle johtava seututie.


title: Guy Hendrix Dyas

text: Guy Hendrix Dyas on brittiläinen elokuvien tuotantosuunnittelija. Opiskeltuaan Lontoo Royal College of Art -taideopistolla ja työskenneltyään Sonyn teollisena muotoilijana Tokiossa, Dyas muutti San Franciscoon työskennelläkseen Industrial Light & Magicille. Vuonna 2002 hän valmistui tuotantosuunnittelijaksi ja hänen ensimmäinen työnsä oli Bryan Singerin elokuvassa "X-Men 2", jota seurasi Terry Gilliamin "Grimmin veljekset". Osa Dyasin töistä voi löytää Lontoon designmuseosta sekä Tokion Wakitan taidemuseosta.


title: Alan Rees

text: Alan Rees (s. 12. tammikuuta 1938 Langstone, Monmoutshire) on entinen brittiläinen F1-kuljettaja. Hän osallistui kolmeen F1-osakilpailuun kausina 1966–1967. Hän oli parhaimmillaan 7. Saksan GP:ssä 1967. Hän ajoi kilpailussa F2-luokan autolla.


title: Alan Rees

text: Kilpauransa jälkeen Rees liittyi March-tallin osaomistajaksi. Myöhemmin hänestä tuli Shadow-tiimin tallipäällikkö ja sen jälkeen Arrowsin osaomistaja.


title: Jimmy Reece

text: James 'Jimmy' Reece (17. marraskuuta 1929 Oklahoma City, Oklahoma – 28. syyskuuta 1958 Trenton, New Jersey) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kuusi kertaa kausilla 1952 ja 1954–1958. Hän oli parhaimmillaan 6. vuoden 1958 kilpailussa, mutta ei saavuttanut pisteitä sen ajan säännöillä. Vuonna 1954 Reece osallistui myös Bobby Ball Memorial Race -kilpailuun, jossa auto pyörähti ympäri ja hän kolaroi seinään saaden vakavia vaurioita keuhkoihin, olkapäähän sekä sisäelimiin. Reece sai surmansa vuonna 1958 USAC:n järjestämässä Champ Carin Trenton International Speedwayn kilpailussa, kun hänen autonsa sisäradanpuoleiset pyörät keräsivät likaa radalta ja muuttivat auton suuntaa aitausta kohden. Hän sai kolarin seurauksena monia vammoja ja kuoli ambulanssissa.


title: Aaltopuisto

text: Aaltopuisto (), aiemmalta nimeltään Neekerikylä (), on asuinalue Vaasassa. Alvar Aalto suunnitteli vuonna 1946 alueen 30 hehtaarin ja 3 000 asukkaan lähiöksi, mutta suunnitelmasta toteutui vain osa, ja asuinalue sai alkuperäisen nimensä rakennusten tummasta värityksestä. Alvar Aallon suunnittelemat rivitalot osoitteessa Neekerikylä 1–5 ovat Alvar Aalto -museon rakennusperintöosaston suojelurekisterissä.


title: Aaltopuisto

text: Neekerikylän nimi on loukannut joitakin tummaihoisia eivätkä kaikki alueen asukkaat ole pitäneet nimestä.


title: Lauren Shuler Donner

text: Lauren Shuler Donner (s. 23. kesäkuuta 1949) on yhdysvaltalainen elokuvatuottaja.


title: Lauren Shuler Donner

text: Shuler toimi ensimmäisen kerran tuottajana Michael Keatonin vuoden 1983 menestyskomedialle "Varokaa, isä on irti!" Tämän jälkeen hän siirtyi elokuvaan "Ladyhawke – Legenda haukasta", jossa hän toimi yhdessä tulevan aviomiehensä, Richard Donnerin, kanssa. Sittemmin hän on toiminut muun muassa elokuvien "Free Willy – pelastakaa Willy", "X-Men" ja "Constantine" parissa.


title: Lauren Shuler Donner

text: Toiminut tuottajana ellei toisin mainita.


title: Kaarle Knuutila

text: Kaarle Oskar Knuutila (7. joulukuuta 1868 Vampula – 29. huhtikuuta 1949 Uskela) oli suomalainen maanviljelijä, liikemies, ja kunnallisneuvos joka oli myös Suomalaisen puolueen kansanedustajana.


title: Kaarle Knuutila

text: Knuutilan vanhemmat olivat talollinen Karl Knuutila ja Mariana Lovisa Karlintytär. Hän kävi kiertokoulun ja toimi sitten maanviljelijänä Vampulassa vuoteen 1898 saakka viljellen omistamaansa Kärväselän Knuutilan taloa. Knuutila omisti Arpalahden kartanon Perniössä 1899–1904, Spurilan kartanon Paimiossa 1905–1916, Ispoisten kartanon Kaarinassa 1919–1923 ja lopuksi Viksbergin kartanon Tammelassa. Hän perusti meijerin ja tiilitehtaan ja oli mukana perustamassa Länsi-Suomen Osake-Pankkia. Knuutila sai kunnallisneuvoksen arvon 1928.


title: Kaarle Knuutila

text: Knuutila oli kansanedustajana 1907–1908 ja 1910–1914 edustaen Turun läänin eteläistä vaalipiiriä. Vuonna 1918 Knuutila lahjoitti miljoona markkaa Turkuun perustettavan suomalaisen yliopiston pohjarahastoon.


title: Kaarle Knuutila

text: Kaarle Knuutila oli naimisissa vuodesta 1886 Aleksandra Matintytär Laatin kanssa. Hän jäi leskeksi 1918.


title: Anatolialaiset kielet

text: Anatolialaiset kielet ovat indoeurooppalaisiin kieliin kuuluva kieliryhmä, johon kuuluvia kieliä puhuttiin muinoin Vähässä-Aasiassa, nykyisen Turkin alueella. Ryhmän kaikki kielet ovat kuolleet yli 2000 vuotta sitten, mutta niillä kirjoitettuja tekstejä on säilynyt. Parhaiten ryhmän kielistä tunnetaan heetin kieli.


title: Anatolialaiset kielet

text: Yleensä otaksutaan, että anatolialainen kieliryhmä erkani indoeurooppalaisesta kantakielestä ensimmäisenä. Joskus puhutaankin "indoheettiläisestä kantakielestä", jolla tarkoitetaan indoeurooppalaista kantakieltä sellaisena kuin se oli ennen anatolialaisten kielten erkanemista, tavallisimman arvion mukaan neljännen vuosituhannen puolivälissä ennen ajanlaskumme alkua. Mikäli kurgaanihypoteesi kielikunnan alkuperästä pitää paikkansa, anatolialaisten kielten varhaisimmat puhujat ovat voineet saapua Mustanmeren pohjoispuolelta Anatoliaan joko Kaukasian kautta idästä tai Balkanin kautta lännestä. Toisalta esimerkiksi Colin Renfrew on väittänyt, että indoeurooppalaista kantakieltä olisikin puhuttu Anatoliassa, missä tapauksessa tämän ryhmän kielten puhujat olisivatkin jääneet alkuperäiselle alueelle muiden levittäytyessä muualle.


title: Anatolialaiset kielet

text: Seuraavista anatolialaisista kielistä on säilynyt kirjallisia tekstejä, muista paitsi heetistä kuitenkin vain lyhyitä katkelmia:Ryhmään kuului todennäköisesti muitakin kieliä, mutta niistä ei ole säilynyt kirjallisia tekstejä. On mahdollista, että esimerkiksi lykaonian ja isaurian kielet kuuluivat tähän ryhmään.


title: Anatolialaiset kielet

text: Anatoliassa puhuttiin vanhalla ajalla eräitä muitakin kieliä kuten kaarian ja pamfylian kieltä, joista on myös säilynyt piirtokirjoituksia, mutta ne eivät ilmeisesti kuuluneet tähän kieliryhmään vaan olivat isolaattikieliä, joilla ei ole tunnettuja sukulaisia.


title: Anatolialaiset kielet

text: Aleksanteri Suuren valloitusretkien jälkeen Anatolia kreikkalaistui voimakkaasti, myös kielellisesti, ja yleensä otaksutaan, että viimeistään 1. vuosisadalla eaa. kaikki anatolialaiset kielet olisivat hävinneet käytöstä kreikan tullessa alueen käytännössä ainoaksi kieleksi, josta asemasta turkki syrjäytti sen yli tuhat vuotta myöhemmin. Anatolialaiset kielet ovatkin tokaarilaisten kielten ohella ainoa tunnettu indoeurooppalaisten kielten ryhmä, johon kuuluvia kieliä ei nykyään enää missään puhuta.


title: Anatolialaiset kielet

text: On kuitenkin mahdollista, että anatolialaisista kielistä peräisin olevia lainasanoja on nykykielissäkin, etenkin Turkin paikannimissä kuten Side ja Adana.


title: Anatolialaiset kielet

text: Morfologisesti heetti oli selvästi yksinkertaisempi kuin muut vanhimmat tunnetut indoeurooppalaiset kielet. Jotkin indoeurooppalaisille kielille tyypilliset piirteet olivat tästä kielestä hävinneet. Heetissä ei esimerkiksi ollut kielikunnalle yleensä tyypillistä eroa maskuliinin ja feminiinin välillä; sen sijaan substantiivit jakautuivat kahteen sukuun sen mukaan, tarkoittivatko ne elollista vai elotonta.


title: E. C. Osondu

text: E. C. Osondu on nigerialainen kirjailija, joka on kirjoittanut erityisesti novelleja. Hänelle on myönnetty novellista ”Waiting” vuoden 2009 Caine-palkinto, jonka saajaehdokkaana on hän oli jo vuonna 2007 teoksella "Jimmy Carter’s Eyes". Osondun kertomuksia ovat julkaisseet "Agni", "Vice" ja "Fiction".


title: E. C. Osondu

text: Nigeriassa Osondu oli mainostoimistossa copywriterina. Vuonna 2008 hän oli luovan kirjoittamisen stipendiaattina Yhdysvalloissa Syracusen yliopistossa. Hän on asunut Yhdysvalloissa heinäkuusta 2009 lähtien.


title: E. C. Osondu

text: Lokakuussa 2008 Guernica-aikakauslehdessä ilmestynyt ”Waiting” kuvaa elämää pakolaisleirissä lapsen näkökulmasta. Lehden kirjallisuustoimittaja toteaa, että ”se ei ole mahtaileva eikä sisällä liiallisesti kirjallista kikkailua, vaan on hyvin kerrottu tarina sellaisesta elämästä, jota useimmat meistä eivät voi edes kuvitella”. Palkintosumma oli arvoltaan 10 000 puntaa ja lisäksi siihen liittyi mahdollisuus asua kuukauden ajan Georgetownin yliopistossa Washingtonissa. Osondun ”Voice of America” sisältyy teokseen "Gods and Soldiers: The Penguin Anthology of Contemporary African Writing" (2009).


title: Kansalliskirjaston verkkoarkisto

text: Kansalliskirjaston verkkoarkisto on Suomen Kansalliskirjaston ylläpitämä palvelu, johon tallennetaan pysyvästi suomalaisia verkkosivustoja kansallisen kulttuuriperinnön säilyttämistarkoituksessa. Arkiston sisältöä on mahdollista katsella ja kuunnella tähän tarkoitukseen varatuilla erityisillä työasemilla, joita on Kansalliskirjaston päärakennuksessa, Kansallisen audiovisuaalisen arkiston tiloissa, Eduskunnan kirjastossa sekä erikseen määritellyissä vapaakappalekirjastoissa. Internetissä verkkoarkiston sisältöä ei voi katsella, mutta verkkoarkiston hakemistopalvelussa käyttäjä voi tutkia, onko jokin verkkosivu tallennettu arkistoon.


title: Kansalliskirjaston verkkoarkisto

text: Kansalliskirjasto on kerännyt verkkoarkistoonsa aineistoa vuodesta 2006 lähtien tekemällä laajoja koko Suomen kattavia verkkosivujen keräyksiä sekä erillisiä teemakeräyksiä, joilla on reagoitu ajankohtaisiin tapahtumiin tai aiheisiin, kuten vaaleihin, tai kerätty aineistoa, joka ei ole muuten tarttunut kirjaston haravaan (esim. ulkomailla sijaitsevat verkkosivut). Vuosittain Kansalliskirjasto kerää talteen kymmeniä miljoonia verkkosivuja suomalaisesta internetistä.


title: Kansalliskirjaston verkkoarkisto

text: Vapaakappaletyöasemakoneilta, joilla verkkoarkiston sisältöä voi tutkia, on mahdollista katsoa ja kuunnella myös Kansallisen audiovisuaalisen arkiston keräämiä Suomen televisio- ja radiolähetysten tallenteita.